text:
Den luna di augustus, Open Democracy, un plataforma independiente di periodismo investigativo, a destaca e situacion di migrantenan Venezolano na Aruba, y con e procedura estricto pa asilo ta laga hopi di nan den miseria, rechasando nan derechonan humano pa asilo y refugio.
Segun UNHCR, e agencia di refugiado di Nacionnan Uni, Aruba actualmente tin mas refugiado y migrante Venezolano pa e poblacion local cu cualkier otro pais na mundo, cu 159 migrante pa cada mil habitante local.
Aruba historicamente semper tabata un lugar pa intercambio y comercio cu e continente Sur Americano. Tambe e tabata un destinacion faborito pa Venezolanonan prospero buscando trankilidad den hotelnan di luho, diversion den casino y relahacion riba beach di santo blanco. Piscado, bendedo di fruta y berdura, y traficadornan chikito tabata crusa tur dia for di Punto Fijo, e punto mas cercano na Venezuela continental. Pero awor tur esey a cambia.
E articulo di Open Democracy ta destaca e mansionnan luhoso na Aruba, cu ta duna trabao na un decena di migrante Venezolano cu status iregular. UNHCR ta bisa cu alrededor di 17mil Venezolano a yega Aruba pa mita di 2021. Hopi di nan ta traha den construccion of servicionan basico, y ta mantene un perfil abao pa miedo di accionnan di Guarda Nos Costa, cual ta inclui detencion y deportacion.
Alrededor di seis miyon Venezolano – un di seis parti di e poblacion di 30 miyon di e pais – a emigra den exterior den ultimo decada. Mayoria di e migracion aki a sucede desde 2017, segun un rapport publica luna pasa pa International Crisis Group, “impulsa pa agitacion politico, economico y social, y un crisis humanitario profundo”. Mayoria di nan a bay Colombia (casi 2.5 miyon) como tambe Brazil, Chile, Ecuador y Peru. E Venezolanonan cu a yega Aruba ta un cantidad relativamente chikito, pero e mesun dificultadnan politico y economico a impulsa nan igual cu tur otro.
Pa 2019, tempo di un crisis presidencial na Venezuela despues di disputa den eleccion, y aplicacion di mas sancion, e bishitantenan Venezolano rico na Aruba a keda reemplasa pa un fluho masal di turista Mericano y e dolarisacion virtual di e teritorio, segun Open Democracy. Riba algun di e cayanan conduciendo na hotelnan enorme, ta parce mas como Cancun of Miami cu e costanan di Venezuela.
Open Democracy ta mustra con ta un migrante Venezolano na Aruba no ta facil, door di trece dilanti e caso di Ronald Blanchard, un specialista di seguridad industrial y ex-residente di Coro, capital di Estado Falcon. Blanchard a traha pa varios aña den compania estatal Venezolano Pdvsa. Pdvsa a pasa den varios crisis di maneho, a termina den man militar, a sufri deterioro rapido, a experiencia welga y represion, y a retira miles di trahador den olanan sucesivo, algun di nan cu motivacion politico.
Na momento cu Blanchard a ricibi su retiro, el a habri su propio compania di servicio, pero e collapse di economia a causa e fracaso di e iniciativa. Despues di experimenta escasez insoportable y gran dificultad cu a menasa su famia, el a dicidi di emigra na fin di 2019. E frontera entre Venezuela y Aruba ya tabata cera e tempo ey, pues Blanchard a biaha na Colombia prome y despues a bula di Guajira na Aruba.
Mayoria di su compatriotanan migrante no tin e oportunidad of placa pa bula, sino mester yega na Aruba via lama – den otro palabra, riba un boto di traficadornan di hende. En teoria, esaki ta un crusada cortico cu ta dura apenas cuatro pa cinco ora, pero e ta plega cu peliger. E biahe por resulta mortal.
Politica hostil
E menasa di detencion y deportacion ta un realidad diario pa migrantenan ilegal na Aruba. Algun di esnan cu ta enfrenta persecucion politico na Venezuela ta purba aplica pa asilo, pero esaki ta wordo otorga aki aya pa autoridadnan. Y maske Aruba ta un pais independiente, gobierno na Den Haag ainda ta a cargo di politica exterior y seguridad.
Segun HIAS, e organisacion humanitario internacional cu ta duna servicionan vital na refugiado y solicitantenan di asilo na un cantidad di sitio rond mundo, mas di dosmil Venezolano a aplica pa asilo na Aruba na 2019, pero mayoria a wordo rechasa. Esaki ta laga nan den un situacion desespera, sin acceso na servicionan basico di salud of empleo legal, loke ta nifica cu nan ta forsa pa gana pan den mercado informal. Esnan cu ta ricibi asilo no ta haya un permiso di trabao tampoco, pero al menos nan no mester tin miedo di detencion of deportacion.
E determinacion pa bolbe cas, sea urgente of no, ta comparti pa mayoria di migrante Venezolano na Aruba, segun Blanchard a bisa Open Democracy. Algun, manera Blanchard, ta logra gana bon placa cual nan ta manda back pa nan famia, pero e condicionnan precario, miedo constante y imposibilidad virtual di obtene permiso di residencia y trabao ta decisivamente desalentador pa cualkier plan di biba riba e isla.
E soño di un ‘happy island’ a bira un pesadiya. Tin barera di tur sorto, incluyendo idioma: Papiamento ta e idioma local, Ingles e idioma di trabao, y Hulandes e idioma oficial administrativo – maske tambe ta papia Spaño ampliamente. E prioridad di e administracion – segun e articulo di Open Democracy – ta parce di ta pa disuadi Venezolanonan di nan soño pa inmigra na e paraiso aki, door di pone un muraya altisimo di burocracia nan dilanti.
Arubiano – y Hulandes – tin miedo pa relaha nan politica di migracion hostil pasobra menos cu 30 kilometer leu tin un pais cu sistematicamente ta expulsando su ciudadanonan. Cualkier noticia cu por genera un efecto di atraccion por duna impulso na un crisis di refugiado, cual sin duda lo destrui e balans fragil di un sistema economico basa riba santo, solo y lama di Caribe, y cu ta sigura su “180 km2 di felicidad – manera e propaganda oficial ta sigura.
Pero den e economia informal bao di hotelnan di luho, residencianan afluente y cruceronan gigante, Blanchard ta continua eherciendo su habilidadnan redescubri como carpinte den e sector di construccion local, cual ta haci bon uso di e forsa laboral Venezolano di gran habilidad, barata, y ilegal.
Si e no logra legalisa su situacion prome cu november, tempo cu e lo cumpli tres aña na Aruba, e ta determina pa bay back Venezuela.
Blanchard tambe ta un cantante amateur di llanera, musica folklorico Venezolano, den cual e ta hoga su nostalgia profundo pa su pais natal cu yen emocion. Compaña pa un cuatro, mirando e lama cu ta separ’e di su famia y amigo, e ta canta su cantica faborito: ““…para mal o para bien, a mí me tocó esta ruta, y qué le vamos a hacer, si hay que perder, aún no estoy resignado, déjenme seguir luchando, que mi deseo es vencer…”


c: text/html

text:
Gobièrnu di Kòrsou
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat.
Tin kuarentiocho (48) kaso ku a rekupera. Aparte di esaki, tin un (1) kaso nobo pa awe. Situashon na CMC: Te ku awe mainta ,tabatin kua rentiu n (41) persona hospitalisa, di kua bintisinku (25) ta risibl kuido intensivo. Dos (2) di e personanan di Korsou ku tabata interna den kuido intensivo na HOH na Aruba a regresa Korsou i ta interna den kuido intensivo na CMC. Ta spera, ku e di tres persona interna na HOH na Aruba tambe por regresa mañan.
Lamentablemente dos (2) persona a fayese den un kas di kuido.
KOMPARTI E NOTISIA AKI VIA / Share the news
Like this:
Like Loading...

robotstxt: allowed

filter: keep


text:
E generacion nobo di sindicalistanan na Aruba ta conociendo cada bes mas e presencia di e trahadonan di origen Latino den nan organisacionnan sindical.
Den su ultimo curso di capacitacion cu Federacion di Trahadonan di Aruba (FTA) a organisa pa nan delegadonan. E tabata e di dos curso basico pa nan caminda entre nan e presencia di trahadonan Latino cu aspiracion sindical tabata presente.
E interes riba e curso aki tabata grandi y e presencia di e trahado Latino interesa di drenta den mundo sindical local, presidente di FTA, sr. Hubert Dirkzs ta mira esaki como āun balor agregaā pa na organisacion.
E sindicalista Dirkzs a bisa cu FTA ta pensa cu basa na e experencia cu e trahadonan aki tin fei nan pais di origen y loke nan a yega di experencia riba nos isla ta loke ta motiva nan pa drenta sindicalismo.
Presidente di FTA ta haya cu algun di e trahadonan aki a pasa den duro caminda hopi biaha e trahadonan aki cu ta bini di e paisnan di e region, ta yega Aruba y nan ta bira victima di explotacion. āNan ta pasa momentonan no agradabelā.
Despues di tanto tempo cu nan ta pasa cu resignacion den e situacion di explotacion, caminda nan ta soporta hopi, unabes cu nan ta haya un stabilidad y garantia legal, ya sea pa medio di nan paspoort Hulandes of cu nan ta casa cu hende local, nan ta dicidi di bisa: basta!. Asina e veterano sindicalista a indica.
āEsey ta haci cu nan ta drenta cu un forsa masha grandi mes pa drenta den e sindicato, y te ora nos ta sinti cu te hasta cu e forsa di nan ta mas grandi cu di nosā, segun presidente di FTA.
Abuso laboral
Sindicalista Hubert Dirkzs a declara cu e entusiasmo di e trahadonan aki pa sindicalismo ta grandi pa kita e abusonan cu ta tumando luga. E ta lamenta si loke den seno di nan organisacion sindical nan ta tendiendo hopi di e noticianan cu tin un cantidad di abuso di trahado na Aruba.
āE ta lamentabel! Y specialmente contra e trahadonan aki cu ta bini fei e regionā, el a bisa.
Den e curso basico di capacitacion sindical tabatin presencia di trahadonan entre otro di origen Dominicano y Colombiano, cu a participa hunto cu e delegadonan local.
Presidente di FTA ta haya hopi interesante e desaroyo aki ya cu niun di nan ta hendenan sin experencia di bida. āNos ta enrikece cu e participacion di nanā, el a bisa na Bon Dia Aruba.
Actualmente FTA tin alrededor di 95 delegado y e parti mas grandi di nan ta e sector hotelero, caminda nan tin mas cu 40 delegado. Mientras cu e resto mas tanto ta di e sector bancario, comercio, transporte, comunicacion, etc…


text:
(NLTimes) – Aña pasa 126 persona na Hulanda a fayece como resultado di asesinato of batimento, cual ta 5 mas compara cu aña 2020. E cantidad di homber cu a ser asesina a aumenta di 77 persona den aña 2020 na 88 persona den aña 2021, y e cantidad di hende muhe asesina a disminui di 44 te na 38 segun Statistics Netherlands (CBS) a reporta diaranson.
E cantidad di victima di asesinato y batimento na Hulanda tabata relativamente stabil desde aña 2018, cu un averahe di 123 victima pa aña. Entre aña 2002 y aña 2004, un averahe di 231 persona tabata ser asesina na Hulanda cada aña. 12 di aña pas su victima no tabata biba na Hulanda.
Aña pasa, 70 porciento di e victimanan tabatin entre 20 pa 60 aña di edad. Casi 40 porciento tabata den nan 20 pa 30 aña.
Desde aña 2017 te cu aña 2012, cuerpo policial a identifica e criminal den 96 porciento di e casonan unda cu un persona femenino a ser asesina cu violencia. Den casi 60 porciento di e casonan aki, nan a ser asesina pa nan pareha of ex pareha. “E victimanan hopi biaha tabata ser asesina den nan cas pa medio di ser staca of nan ta ser strangula of cualkier otro acto di violencia fisico.”
Den asesinato di hende homber, 83 porciento di e criminalnan a ser identifica. Den 30 porciento di e caso e tabata un persona cu e victima ta conoce. Entre aña 2017 cu aña 2021, 31 mucha bao di 10 aña tabata victima di asesinato of batimento na Hulanda, pues 16 mucha homber y 15 mucha muhe. Di tur e muchanan aki, 28 a ser asesina pa nan mayornan. Den e mesun periodo, 42 hoben di entre 10 pa 20 aña a ser asesina, 14 porciento pa un mayor y 38 porciento pa un amistad of conoci.
Na Europa, Hulanda ta den e top 5 paisnan cu e cantidad mas abao di asesinato. Italia, Slovenia y Switzerland tin e cantidad mas abao pa cada 100,000 residente. Paisnan manera Rusia, Ucrania, Moldova y Lithuania tin e cantidad mas halto pa cada 100,000 residente.


text:
ORANJESTAD, Aruba
Parlamentario Alan Howell for di algun siman atras a presenta su preocupacion pa loke ta trata esnan bibando den casnan social y ta wordo saca den corto tempo despues cu nan mayor fayece.
Siman pasa el a reuni cu representantenan di FCCA den un reunion di Comision Fiho di Parlamento di Infrastructura riba e tema aki.
Despues di e reunion el a expresa cu e no a keda satisfecho y mucho menos contento cu e resultado di dje. Parlamentario di POR ta keda para enfaticamente riba e posicion cu mester por tin flexibilidad pa e yiu tin e ‘first choice’ pa sigui huur e cas. “Perde e cas y wordo poni riba caya ta inaceptabel pa mi. Pa e motibo aki mi a entrega un peticion oficial pa un reunion publico den Parlamento mas lihe cu ta posibel, invitando tambe e Minister di Infrastructura”, Alan Howell a duna di conoce.
Meta di tin casnan social ta pa yuda esnan cu mas tin mester y un yiu cu semper di su bida a biba na un cas, cu ta pasando den e dolor di a perde su mayor, y riba dje wordo poni riba caya ta algo no solamente inaceptabel, pero tambe inhumano y ta bay totalmente contra maneho di Gabinete Wever-Croes unda ser humano ta central.
Pesey tambe Alan ta expresa cu durante e reunion publico, cual e ta spera lo tuma lugar hopi lihe, “nos ta bay wak ken ta para na banda di e pueblo humilde y no solamente ora cu ta eleccion nos hendenan humilde ta bira diripiente importante”.


text:
WILLEMSTAD- 9 di mei 2016 – Sifranan preliminar kolektá pa Ofisina di Turismo di Kòrsou (CTB) ta indiká ku pa luna di mart 2016 a registrá un kresementu di 13% kompará ku mart 2015. Esaki ta un total di 5.210 turista adishonal. Te ku aworakí luna di mart ta e luna ku a nota mihó prestashon kaminda tur region a registrá sifranan positivo. Un total di 44.736 turista di estadia a keda registrá kompará ku 39.526 turista na mesun luna aña pasa.
E region di Nort Amérika a registrá un kresementu di 6% na luna di mart. Un total di 9.184 turista a keda registrá kompará ku 8.695 na mart 2015. Estado Unídos a registrá un total di 6.462 turista kual ta un kresementu di 8%. Canada a registrá un kresementu leve di 1% ku 2.722 turista di estadia na luna di mart 2016. E esfuersonan kontinuo di merkadeo na Estado Unídos i Canada ta mustrando nos e resultadonan positivo aki den e merkado di Nort Amérika.
Region di Sur Amérika a krese ku 15% ku un total di 12.349 turista di estadia kompará ku 10.721 na 2015. E kantidat di turista for di Venezuela a konosé un subida bèk na luna di mart 2016. For di Venezuela un kresementu di 16% a keda registrá ku un total di 8.536 turista di estadia kompará ku 7.354 na aña pasa mart. Sí mester remarka ku solamente 23% di e turistanan for di Venezuela a keda na un akomodashon registrá miéntras ku aña pasa e kantidat aki tabata 42%. Colombia i Sürnam tambe a registrá kresementu di respektivamente 15% i 49%. Den sifranan apsoluto ta trata di 1.216 i 1.051 turista di estadia. Brazil a konosé un bahada di respektivamente 24%.
Merkado di Europa a registrá un kresementu di 13% na mart 2016. Esaki ta un total di 19.103 turista di estadia kompará ku 16.912 na mart 2015. Hulanda, e pais for di kua nos ta risibí mas tantu turista a nota un kresementu di 5% ku un total di 12.453 turista na mart 2016 kompará ku 11.883 na 2015. Alemania a registrá 15% mas turista na luna di mart. Un total di 3.261 turista a keda registrá. Aña pasa mesun luna a registrá 2.830 turista aleman. For di Bèlgika a nota un kresementu di 154% ku un total di 1.224 turista di estadia na mart 2016. E kresementu aki ta komo konsekuensia ku vakashon den kuadro di Pasku di Resurekshon a skùif kompará ku aña pasa.
Turismo di estadia for di region Karibe na luna di mart a krese ku 30% mas turista. Aruba a krese ku 60% kual ta representá un total di 1.487 arubiano. Mayoria turista for di Aruba a bishitá Kòrsou durante e dianan di Siman Santu. Trinidad i Tobago tambe a registrá un bon prestashon ku 18% mas turista.
E kantidat di anochi ku e turista a keda riba nos pais a konosé un bahada leve di 2%. E úniko region ku a registrá kresementu den kantidat di anochi ta Europa. For di e region aki un kresementu di 2% a keda nota. Region di Nort Amérika, Sur Amérika i Karibe a registrá respektivamente 4%, 6% i 10% ménos kantidat di anochi kompará ku na mart 2015. Un punto notabel pa loke ta trata luna di mart ta ku nos a konosé mas tantu turista pero esakinan a keda ménos kantidat di anochi. E kantidat averahe di anochi ku e turistanan a keda den luna di mart ta 7.4 anochi miéntras aña pasa esaki tabata 8.6 anochi.


text:
Diabierna 23 di april 2021 UPP a tuma nota cu MP Wever-Croes a haci entrega na Parlamento e raport forensico riba e maneho en general na RDA. Ta di spera cu nos Parlamento lo sa di trata esaki cu tur seriedad den un reunion publico y no den un “Buitengewone Bijeenkomst”!
Loke ta hala nos atencion ta e timing cu e gobierno demisionario a usa pa na prome lugar presenta e raport forensico y na di dos lugar informa riba e posibel reapertura. Eleccion ta na porta y e gobierno sa cu e pueblo lo husga e falta di cumplimento di promesanan haci prome cu e eleccion anterior.
E unico “logro” ta entrega di nos autonomia. Awor ta usa e mesun tactica cu tanto a critica e gobierno anterior, esta un secrecia encuanto e negosacion cu esnan interesa den e operacion di e refineria.
UPP kier ta hopi cla. Nos por a ripara cu e unico momento cu San Nicolas ta haya atencion di gobierno ta tempo di eleccion y e biaha aki no ta diferente.E tempo cu ta bin cu promesanan falso den campaña a pasa pa pasado.
E pueblo di Aruba en general y e pueblo di San Nicolas en particular no kier esaki mas. Ta p’esey UPP ta exigi 100% transparencia den e asunto di e posibel reapertura di e refineria.
Aruba y sigur San Nicolas ta pasa atrobe den su pio momentonan. E necesidad pa diversifica nos economia mester ta halto den e lista di prioridad y den cuadro aki, un “State of the Art refinery” ta un posibilidad magnifico pa promove economia.
Un condicion importante sinembargo ta cu e refineria mester cumpli cu tur e exigencianan ambiental y cu lo percura pa cuponan di trabou di calidad pa nos profesionalnan.
UPP den su programa ta papia cu cualkier inversion mester cumpli cu e principio- PPP! Pues mester ta benificioso pa e People(P), e Planet (P) y e Profit(P).Bou ningun circumstancia por permiti cu den campaña ta bay firma un contracto den tur secrecia.
Un contracto cu lo bay marae gobierno nobo manera cu e drenta y ta mara Aruba pa por lo menos 20 aña y cu sigur lo bay encera cu Patrimonio di nos Pueblo lo ta parti di dje. Y nos MP no por bay sconde cu e no sa di nada pasó RDA ta un entidad autonomo.
Berdad RdA ta autonomo pero e unico ACCIONISTA ta e Pueblo Arubano. P’esey un suplica ta bay na e gerencia di RDA pa no participa na e weganan politico partidista y populista.Aruba no por permiti un otro “Citgo-gate” na unda a “scarmay” miyones di florin y ta parce cu algun hende a hinca miyones den nan saco.
Gerencia di RDA y tur esnan cu ta hibando e negosacionnan lo sirbi nos pais y nos pueblo pa no cay pa e presion di e MP cu ta parce cu kier hunga un biaha mas e rol di “mi no sa”, pa si cos bai robez e por bisa cu ta responsabilidad di RDA, pero lo ta para prome den rij pa corta sinta of ta fiesta si cos bay bon.
RDA por pensa cu e ta compania priva, pero e ta un compania cu ta propiedad di e nos pueblo, y pa esey nos pueblo tin derecho pa sa tur kico ta pasando cu su propiedad.
Transparencia ta nifica cu mester habri cu pueblo y no core bolbe bay cera contratonan den secrecia y pa despues nos bin haya nos cu hechonan realisa.UPP banda di ta exigi 100% transparencia ta exigi tambe cu atrobe San Nicolas no wordo “lubida” ora yega e momento cu por haci uso di e entrada di RdA, pa inverti den nos economia y proyectonan social, deportivo of di infrastructura.
UPP ta urgi pa prioridad den inversionan wordo haci directamente pa e desaroyo di San Nicolas cu pa aña largo mester a keda contento cu “kruimels” y tin biaha te hasta ta wordo completamente lubida.
Ehempelnan clasico ta cu placa a caba net na momento cu mester a cuminsa construccion di e MFA pa e pueblo di San Nicolas, mientras nunca a finalisa e proyecto di Carnaval Village.
E lider di UPP como minister a duna muestra di ta convivi cu San Nicolas y tur e barionan Pariba di Brug ora a trece un departamento, un edificio y servicio di SVB y un facilidad medico super moderno pa San Nicolas.
UPP ta cla pa pone su schouder bou un desaroyo real pa San Nicolas pasó nos curazon ta bati pa e causa aki. San Nicolas florece, Aruba ta florece!


text:
Un di e preocupacionnan di CAFT ta FASE. Durante e comienso di e pandemia, Gobierno di Aruba a introduci FASE pa asina yuda esnan cu a perde trabou. CAFT durante subishita recien na Aruba, a papia cu algun hende cu segun nan nan ta haya FASE mientras nan ta traha haciendo e ora abusodi esaki. Den e caso aki, CAFT a menciona taxitanan entre otro. CAFT ta di opinion cu FASE meste wordo elimina.
Prome Minister Evelyn Wever-Croes a duna di conoce cu Gobierno di Aruba ta na haltura cu FASE ta den su fase final pa wordo elimina. CAFT a conseha pa haci esaki prome di November, pero Gobierno atrobe ta diferencia di opinion ribae punto aki. FASE ta drentando su fase final. Tur hende mesterbay traha bek. Gobierno di Aruba ta na haltura cu tin trabou, pasobra hopi comerciante ta keha tin trabou y nan no ta hayatrahado. Tambe Gobierno ta na haltura cu no ta facil pa tur hende haya trabou pa motibo cu ora di yena aplicacion no ta facil tampoco.
Teniendo cuenta cu FASE ta den su fase final, Gobierno a bin cu e proyecto ‘Aruba kier traha’ pa asina a traves di e proyectoaki yuda esnan cu ainda no a yega na un trabou, pronto nan haya un trabou. E proyecto ta encera entre otro cursonan y guia pa yuda tur ciudadano haya trabou. E proyecto aki ta bouencargo di Minister Rocco Tjon y Minister Glenbert Croes y proximamente e lo wordo presenta na comunidad.
“Mientras cu ta trahando riba difersificacion di nos economiacu mas desaroyo pa crea mas cupo di trabou, nos mester pa tur hende realisa cu FASE ta drentando su fase final. Ainda ta deliberando cu Hulanda riba e fecha exacto pero no ta dura mucho mas. Awor aki nos tin mester di apoyo di tur hende cu ta den FASE, di tur comerciante cu ta depende di loonsubsidie. Awo ta e momento pa realmente duna bek. Gobierno a yudatur e tempo aki. Pero Gobierno no por keda manteneartificialmente esnan cu a wordo hopi mal afecta pa motibo di Covid. Gobierno lo sigui yuda a traves di esnan cu kier traha y pa tur yega na un trabou mas pronto posibel”, Prome Minister Evelyn Wever-Croes a enfatisa.


text:
E aña 2019 a ranca sali y probablemente nos tur a bay den un automatic pilot cu nos bida diario. Nunca ta laat pa revisa nos metanan pa e aña nobo y añadi algun metanan cu por yuda nos medio ambiente y naturalesa. Dicon no compromete na ‘Choose Zero’ plastic di un solo uzo? Na final di 2018, Gobierno di Aruba a anuncia e campaña ‘Choose Zero’, cual ta encera nada di plastic, nada di foam y nada di oxybenzone. Abo tambe por compromete na e solucion.
E proyecto di ley ta encera prohibicion di importacion, produccion, benta y entrega gratis di productonan di plastic di un solo uzo y productonan antisolar cu ta contene e chimico oxybenzone. Den e articulo aki Directie Natuur en Milieu (DNM) ta splica e diferente clasificacion di plastic, e daño cu plastic ta haci, kico nos por haci y cua ta e alternativanan cu tin pa cambia e custumber di uza productonan desechabel ( plastic di un solo uzo).
Den mundo di plastic, e sociedad di e Industria di Plastic, ta existi un sistema di codificacion di reciclahe den cual tin 7 categoria di plastic. Ora cu bo wak un producto e tin un caminda riba dje skirbi PET, HDPE, PVC, LDPE, PP, PS y otro. Esun ultimo por ta un combinacion di algun. Den clasification por wak si e producto ta haltamente venenoso, su nomber scientifico y su uzo general. Algun ehempel di productonan traha di e clasification ey ta por ehempel: PET, ta e plastic uza pa boternan di refresco of awa. PP ta uza pa produccion di mueble tambe partsnan di auto.
Productonan di plastic di un solo uzo ta haya cualificacionan diferente, manera foambox, cups, tayonan, forki/cuchiu/cuchara di plastic y straws (pijp). Netamente e productonan aki ta esunan cu DNM ta recomenda pa cambia e custumber di haci uzo di nan y opta pa un alternativa mas sostenibel. Alternativanan cu ta menos dañino pa nos medio ambiente y naturalesa ta productonan cu por uza mas cu un solo biaha y ecofriendly. Esakinan ta productonan di plastic mas duro, porcelana, glas, stainless steel, carton, material biodegradable manera bamboo of seaweed. Algun alternativanan pa uzo di straw/pijp, ta uza pijp di stainless steel, carton, papel, of scohe di no uza uno mes.Abo a pensa ariba pasta? Ta creativo y haci e cambio.
Ta berdad cu e productonan di plastic di un solo uzo ta mas facil pa hopi hende y ta bira un custumber. Pero e aumento drastico di desperdicio a yega na un estado critico unda e plastic tambe ta afecta nos medio ambiente y naturalesa. No ta solamente den nos medio ambiente terestre ta encontr’e, pero ta bira desperdicio cu ta drenta lama y afecta e bida marino. Plastic di un solo uzo cu ta keda den nos naturalesa, sea directamente of indirectamente ta bira parti di nos cadena di consumo (voedselketen). Diferente animalnan ta inheri plastic y ta muri. Diferente research marino riba piscanan ta demostra cu ta haya plastic den nan stoma.
Tur aña hopi di nos ta aporta na beach cleanups y esaki ta keda importante. Beach and area clean ups tin su beneficionan. Asina ta saca hopi producto, no solamente di plastic pero di otro material tambe, for di nos medio ambiente y deposita nan na e localidad asigna pa ley. E proyecto di ley cu ta encera prohibicion di importacion ta un instrumento preventivo pa loke ta trata e efectonan negativo y indesea di plastic di un solo uzo. Consecuencia di esaki lo ta cu ta bay tin menos producto di plastic di un solo uzo den circulacion cu lo forma parti mas di nos desperdicio. Esaki lo haci cu e procesamento di sushi lo socede na un manera mas limpi. DNM ta encurasha un y tur pa haci e cambionan necesario den e bida diario pa kita e custumber di uza plastic di un solo uzo. Opta pa otro alternativa y scohe pa hiba un bida sin plastic di un solo uzo. Den e siguiente relato nos lo elabora ariba Oxybenzone.


text:
DEN HAAG—Kompania di teknologia hulandes inkonsientemente ta bende nan teknologia na kompanianan di servisio di inteligensia ruso establesé den Hulanda.
Asina un bosero di ministerio di Defensa a konfirmá despues di deklarashonnan di Jan Swillens, hefe di Servisio di Inteligensia i Seguridat Militar (MIVD). E ta atvertí den FD ku e sektor tekonologiko avansá hulandes sin sa ta suminstrá komponentenan krusial pa material di guera na Ukraina. Segun Swillens servisio sekreto ruso a lanta desena di kompania ku ta opera komo empresanan fiktisio pa evadi sanshonnan oksidental. E kompanianan ta kumpra teknologia na Hulanda pa despues pasa esaki di kontrabanda pa Rusia ku proposito militar. Segun direktor di MIVD e praktikanan aki ta eksistí for di tempu di anekshon ruso na Krim den 2014, pero a oumentá awor ku e guera na Ukraina. E ta hasi yamada na kompanianan di tekonologia avansá na Hulanda pa hasi investigashon mas profundo riba nan klientenan i puntra ken ta e usuarionan final di e produktonan. MIVD a informá minister di Defensa Ollongren algun luna pasa di e rutanan di kontrabanda. E ministerio a reakshoná bisando ku MIVD no tin outoridat pa stòp intentonan di evadi sanshonnan. Si nan tin sospecho, mester envolví Duana of ministerionan di Asuntunan Ekonomiko i Asuntunan di Eskterior. Huntu ku e kompanianan por tuma akshon. Tambe a kompanian por meldu kontrabanda na Sanctieloket Rusland di RIjksdienst Ondernemend Nederland (RVO). Kompanianan di teknologia avansá hulandes ta den e tòp internashonal di e sektor ku NXP i ASML. Nan ta eksportá produktonan pa aplikashon sivil i militar. Banda di microchips ta trata di piesanan di vehikulonan, aparatonan di komunikashon i teknologia maritime. Hulanda tin un industria bionario riba e terenonan aki ku Akzo i VDL. Fin di mart Hulanda a deportá 17 diplomatiko ruso pasobra nan tabata aktivo komo spion di servisionan di inteligensia ruso. E spionnan tabata traha riba desifra mensahenan sekreto, kontraspionahe i kompilashon di informashon di chips di kompiuter pa eheristo ruso.


text:
Aki un reseta pa bo mes traha 'meergranenbrood' na kas.
INGREDIENTS
750 Gram Shapemix
250 Gram Hariña bruin (volkoren meel)
20 Gram East
500 Gram awa
Plancha ku Bakpapier
Tep: Pa dòrna por huza e simija ku ta deseá. Por ehempel: zjozjolie, zonnebloem, lijnzaad, blauw maandzaad etc
PREPARATION
Stap 1 Sende e fòrnu na 200˚C i repará un plancha ku bakpapier.
Stap 2 Den un bowl pone tur ingrediente huntu i laga nan bati bira un mansa
Stap 3 Parti e mansa den pida pida di 300 gram kada un.
Stap 4 Bola e mansa di 300 gram nan riba un plancha ku bakpapier. Laga e mansanan para rèis pa mei ora.
Stap 5 Hinka e plancha den fòrnu pa mas e menos 35 pa 40 minüt.
Tur e artíkulo i ingredientenan pa traha 'bruine bolletjes' ta obtenibel na Caribbean Bakery Supplies!


text:
Publiká riba 04 Novèmber 2022
Desishonnan relashoná spesífikamente ku asuntunan di pais riba nivel nashonal di djárason, 2 di novèmber 2022:
1. Relashoná ku fleksibilisashon di previo supervishon di Minister di Finansa, Konseho di Minister ta bai di akuerdo ku e siguiente puntonan:
Ministerio(nan) responsabel: Ministerio di Finansa.
2. Konseho di Minister ta bai di akuerdo ku petishon di Ministerio di Finansa pa haña outorisashon den kuadro di e infrastruktura virtual brindá pa Dataplanet MTS/MCS, kon tal ku a base di e ‘Landsverordening Materieel Ambtenarenrecht (LMA) e Minister di Finansa ta papia ku e ámtenarnan responsabel den e kaso akí. Esaki a base di artíkulo 10 di e ‘Landsverordening financieel beheer’ apliká pa Inspekshon di Impuesto.
Ministerio(nan) responsabel: Ministerio di Finansa.
3. Konseho di Minister ta bai di akuerdo ku petishon di Ministerio di Finansa pa haña outorisashon den kuadro di e teknologia konosí komo “VMware Horizon Solution 2022” brindá pa Dataplanet MTS/MCS, kon tal ku a base di e ‘Landsverordening Materieel Ambtenarenrecht (LMA) e Minister di Finansa ta papia ku e ámtenarnan responsabel den e kaso akí. Esaki a base di artíkulo 10 di e ‘Landsverordening financieel beheer’ apliká pa Inspekshon di Impuesto.
Ministerio(nan) responsabel: Ministerio di Finansa.


text:
Instituto Hudisial Hulanda Karibense
E Instituto Hudisial Hulanda Karibense, lokalidat Boneiru (JICNB), na nòmber di e Minister di Siguridat i Hustisia, ta sòru pa ehekushon di kastigunan ku ta kita libertat i medidanan, ku a wòrdu imponé dor di un sentensia di un hues.
E lokalidat na Boneiru ta tantu un kas di kustodia komo un prizòn pa Boneiru, Sint Eustatius i Saba. Tin kapasidat pa 113 hende hòmber, hende muhé, estranheronan i hóbennan.
For di 10 di òktober 2010 JICNB ta kai bou di e maneho di DJI (Servisio di Institushonnan Hudisial).
E tarea núkleo di JICNB ta pa sera detenidonan di un forma sigur, pa restablesé e órden hurídiko, pa prevení residivismo (kriminalidat frekuente) i e oferta di perspektiva na detenidonan.
JICNB ta traha estriktamente ku diferente sosio (den e kadena) manera Polis, Ministerio Públiko, Ofisina di Rehabilitashon, Forma i e organisashonnan di kuido (entre otro kuido di adikshon) pa pèrkurá ku e kantidat di residivistanan ta baha. Pa e motibu ei, durante e detenshon, JICNB ta kuminsá kaba ku e preparashon riba kuido despues i re-integrashon, huntu ku e sosionan di kadena. Dor di prepará e detenido bon riba su regreso den komunidat, konhuntamente nos ta alkansá nos meta komun, mas frekuente: ménos residivismo, un komunidat mas seif.


text:
Miss Teen Aruba, Ashantee Martus, ta un di e candidatanan di e diferente nacionalidadnan cu ta concursando pa e corona Miss Cultura Continental na Siguatepeque Honduras. E certamen a inicia dialuna 17 di februari y lo tin su culminacion awe nochi cu e evento di ‘Coronación de Teen Cultura Continental’ y ‘Miss Cultura Continental’. Aruba su representante ta un hoben masha dinamico, ken ya for di chikito ta riba escenario, sea ta bailando, cantando of den concurso di beyesa.
Ashantee a participa hopi biaha den Festival di Calypso y Roadmarch, y despues tambe a involucra su mes den diferente concurso di beyesa tanto local como internacional. E ta pertenece tambe na e grupo di baile New Timibiche, pues mester bisa cu Ashantee por domina escenario hopi bon. Aña pasa Ashantee a competi den e concurso di Miss Teen Aruba International y el a keda como 1st Runner Up MTAI. Esaki a dun’e tambe e derecho pa representa Aruba na nivel internacional y p’esey mes e ta representa GLW Foundation na Honduras den Miss & Teen Cultura Continental.
Den un combersacion cu e Director Nacional di Aruba, George Winterdaal, el a expresa su enorme satisfaccion y ta hopi orguyoso pa e presentacion di Ashantee Martus den e certamen. El a logra caba e premionan di Mejor Traje Tipico y Mejor Danza Regional den e pre eliminar. Segun George cu di tur e actividadnan, esun cu Ashantee mas a impacta tabata e Danza Folclórico, unda el a demostra cu e por baila loke ta cultura. El haci tambe un ‘surprise twist’ na final cu a inclui carnaval, lagando tur hende ‘flabbergasted’ cu su costuum.
Miss Teen Aruba no a haya solamente hopi atencion di e otro candidatanan, pero tambe di e mayornan of e representantenan di e diferente paisnan. Nan a keda encanta cu e diversidad den su estilo tanto su vestuario, makiyahe como peinado, unda cada dia e tin un look diferente den e eventonan. Esaki ta danki na e coach cu ta encarga pa su look completo, Endy Croes, cu ta 14 competencia internacional cu e ta acompaña un candidata.
Ashantee a bay bon prepara Honduras y tabatin varios training intensivo pa loke ta pasarela, public speaking y desaroyo general. Como cu Ashantee a cuminsa di hopi jong caba riba stage, esey ta haci cu e no tin miedo di escenario y tampoco enfrenta un publico. E team di Aruba tin 100% confiansa cu awe nochi Ashantee Martus ta bay haci un tremendo presentacion.
Riba e pregunta na George Winterdaal, cua ta e candidata cu e ta mira como un competencia fuerte pa Miss Teen Aruba, el a contesta cu e pensa cu kisas e por ta Miss Teen Republica Dominicana. Dicon? Pasobra ambos candidata tin mesun color di piel, nan ta halto y tin mas experiencia pa loke ta participacion den concurso. Un palabra di PABIEN ta bay pa GLW Foundation y George Winderdaal cu e score di 40 concurso internacional, cu e participacion di Ashantee Martus na e certamen di Teen Cultura Continental na Honduras. Exito Miss Teen Aruba 👸👑


text:
Category: AGRICULTURA
FPNA a inaugura su Centro di Cultivo riba Dia di Mama Tera./FPNA officially opened it ‘Center of Cultivation’ on Earth Day./FPNA opende officieel haar ‘Center of Cultivation’ op Earth Day.
ORANJESTAD, ARUBA – Riba 22 April, Dia di Mama Tera, Fundacion Parke Nacional Aruba (FPNA) ta sigui cu su esfuerso pa conservacion di naturalesa cu…
Minister Arends hunto cu Santa Rosa ta nombra Darrel Koolman como e Productor Hoben di 2021.
Dialuna mainta Santa Rosa conhuntamente cu Minister di Naturalesa, sr. Ursell Arends a bishita Koolman Family Farm na Piedra Plat pa asina duna Darrel…
Minister Ursell Arends di bishita na Cas di Cuido S.A.B.A na San Nicolas
En conexion cu celebracion di 50 aña di existencia di Cas di Cuido S.A.B.A, Minister Ursell Arends hunto cu su famia a haci bishita…
FPNA a participa den curso regional pa conservacion di mangel
ORANJESTAD, ARUBA – Recientemente, Ranger Anthony Koolman y Research & Conservation Manager Giancarlo Nunes di Fundacion Parke Nacional Aruba (FPNA) a haci un bishita di…
Proyecto Horticultura a wordo Inaugura
Aruba Bank ta mira fruto di G4N na SPO St. Cruz Aruba Bank ta contento di por a incentiva studiantenan di Scol Practico pa Ofishi…
Minister Xiomara Maduro a ricibi bishita di dos hoben emprendedor di koffie ‘Kompa Nanzi’
Oranjestad –Minister Xiomara Maduro a ricibi bishita di dos hoben emprendedor David Kock Jr. di 17 aña y Daniel Kock di 16 aña hunto cu…
PROME MINISTER TA PLANTA MATA DEN CADA DISTRICTO RIBA SU FECHA NATAL
Como simbolo di desaroyo y crecemento economico, Diasabra 5 di December, Prome minister Evelyn Wever-Croes a haci aña. Manera a bira un costumber bunita, e…
Un colaboracion unico entre organisacionan pa restoracion di Aruba su Flora/ Unieke samenwerking van organisaties voor de herbebossing van Aruba/ Unique collaboration of organizations for the reforestation of Aruba
ORANJESTAD, ARUBA – Ban Lanta y Planta, Stimaruba, Fundacion Parke Nacional Aruba, Universidad di Aruba y Marinierskazerne Aruba orguyosamente ta anuncia un colaboracion special unda…
Webinar organisa door di IDEA pa e sector primario cu colaboracion di Departamento di Infrastructura y Planificacion (DIP) tawata un exito.
ORANJESTAD – Departamento di Asuntonan Economico, Comercio y Industria (DEACI) mediante su unit di Iniciativa pa Desaroyo di Empresa Arubano (IDEA) a organisa un webinar cu Departamento di Infrastructura y Planificacion (DIP). Dia 8 oktober ultimo, IDEA conhuntamente cu…
Awa yobe…maishi a crece: Minister di bishita na Cunucu di Jani Tan
Si tin un grupo cu ta contento cu tanto awasero e fin di siman aki, ta e cunukeronan. Minister drs. Marisol Lopez-Tromp a bishita Cunucu…


text:
ENNIA: Salú i felisidat sentral den seminario di PreventNow
Salú i felisidat sentral den seminario di PreventNow
ENNIA ta presentá seminario PreventNow pa di 4 bia na Kòrsou.
Despues di tres seminario eksitoso na Kòrsou, dos na Aruba i unu na Sint Maarten, ENNIA ta organisá e di kuater edishon di e evento grátis akí na World Trade Center na Kòrsou. E aña aki e tema di PreventNow ta trata salu mental i fisiko, tantu pa e individuo komo komunidat.
Body & Mind
No por nenga e relashon entre kurpa i mente, pero kon nos mes por tuma responsabilidat pa un mihó balanse entre nan dos ainda pa hopi hende ta un desafio grandi. Ekspertonan lo mustra e partisipantenan den e seminario na un manera eksitante i aksesibel kon por manehá salú i felisidat. Ademas kon por haña e balanse perfekto entre kurpa i mente. Alimentashon, Obesitas i Diabetis; Inaktividat, Ehersisio fisiko i Fitness; Yoga, Konsientisashon i Meditashon, tur ta kosnan ku tin influensha dirèkt òf indirèkt riba nos bienestar i ku durante e seminario lo wordu trata.
P’esei e aña akí durante PreventNow e parti humano di prevenshon ta pará sentral ku e tòpiko: Health & Happiness through Body & Mind. ENNIA ta invitá tur hende kordialmente pa partisipá na e seminario PreventNow riba djabièrnè 21 di òktober di 1’or pa 8’or di anochi i / òf djasabra 22 di òktober di 8’or di mahinta pa 3’or di atardi.
Djabièrne mèrdia for di 1’or, oradónan lokal i internashonal lo enfoká riba e topiko di nos bienestar. Asina nos tin entre otro sr. Ashley Duits ku ta bin papia tokante “Achieving Healthy Aging”, sr. James Bagnola ta papia di “Using the mind/body connection to become a professional human being”, sr. Gilbert Martina, Senior Managing Director di ENNIA, lo elabora riba e posibilidatnan di “Healthy Minds for a Healthy Nation” i sr. Gabriel Mejia ku lo tene un presentashon tokante “Therapy of Love”. E último oradó akí a gana fama internashonal pa su empeño den rekuperashon moral di e siudat di Medellin (Colombia). Entretantu hopi otro siudat den Latinoamérika a sigui su ehèmpel.
Despues di un diversidat na oradó, for di mitar di 7 ta sigui e Exhibition ku partisipashon di mas ku 20 kompania/organisashon lokal. E kompanianan/organisashonnan lo tin demostrashon di nan produkto- i servisionan den kuadro di e tópiko. For di e mesun orario te ku 8’or lo tin tambe e Meet & Greet, un okashon sosial kaminda e oradónan ta interkambia ku e públiko presente i ta pone nan mes disponibel pa kontesta eventual preguntanan òf tene un kombersashon kòrtiku ku esun ku ta desea esaki.
Djasabra 22 di òktober for di 8’or di mahinta pa mitar di 1 di merdia tin diferente presentashon i tayer di trabou interaktivo, ku ta tuma lugá diferente bia i na diferente orario, di manera ku por sigui e tayer di trabou ku bo ta desea na e orario ku bo skohe. 10’or e Vendor Exhibition ta habri atrobe te ku 3’or. Pa e personanan ku ta desea di sigui e tayer di CrossFit of Yoga nos ta rekomenda pa bini ku panja komodo pa nan por move aden i un yoga mat pa hasi e ehersisionan.
PreventNow ta grátis i aksesibel pa tur hende, pero mester registrá adelantá si. Bo por inskribí pa partisipashon via ennia.com/preventie. Riba e wepsait aki bo ta haña e programa kompleto huntu ku informashon adishonal tokante e oradónan, e tayernan di trabou i exhibishonproducto di produkto. E kantidat di lugá ta limitá, ta konsehá pa reservá mas pronto posibel.


text:
Ceramento di caminda dilanti Citgo Savaneta
Aviso importante !
Mayan 6 di oktober 2022 y diabierna 7 di oktober 2022 lo cera 1 lane den e area di Savaneta direccion San Nicolaas pa asina haci trabounan di reparacion di asfalt.
Motibo di e reparacion di e asfalt ta e accidente cu tabata tin na Citgo Savaneta cu a causa derame di azeta riba e caminda di Green Corridor.
Orario di e ceramento lo ta for di 9'or di mainta te 4'or di atardi.
Ruta di desviacion lo keda indica cu borchi y baricada di aviso.
Por fabor tuma nota.


text:
ORANJESTAD – Diadomingo tabata un anochi hopi special na Aruba. Den salon di Marriott Aruba Gabinete Mike Eman pa di 5 anja consecutivo a duna nos hobennan un merecido reconocemento. “Ta un placer y un honor di por pone spotlight riba e ciudadanonan hoben aki cu, for di ya caba, ta un ehempel pa nos comunidad,” esey Prome Minister Mike Eman a expresa durante apertura di e evento.
Un total di 32 hoben a ricibi un plakkaat di reconocemento for di man di e mandatario hunto cu e palabranan di elogio y aplauso di invitadonan special y public presente. E hobennan reconoci ta resalta den terenonan di deporte, educacion, innovacion, musica, como empresario, den arte y tambe pa e proyecto di Formacion Social, cual tambe, mescos cu Hoben y Talento, ta un iniciativa di Gabinete Mike Eman.
Durante su cinco anja di existencia, Hoben y Talentoso a reconoce, elogia y resalta e bon ehempel di mas di 125 hoben di Aruba. Gobierno ta desea cu Hoben y Talentoso por continua pa hopi anja mas pa sigui resalta e Arubianonan cu for di un edad trempan no solamente ta desaroya na talento, pero tambe ta fungi como ehempel pa hopi otro hoben den nos comunidad. Ta gradici un y tur cu ta forma parti di e comision y cu a haci e anochi aki un realidad cu un gradicimento special na patrocinadornan Marriott Resort Aruba & Stellaris Casino, Aruba, Fundacion Lotto pa Deporte, Voice of Aruba, Mad Cam Pro y Gobierno di Aruba.


text:
E biaha aki nos lo dedica historia di Aruba, na un tragedia cu a sosode na 1931.
De Verdwenen Nederlandsche Vliegenier G.E.H. Schijns
Riba 17 di November 1931, a bin sali na cla cu e aviado G.E.H. Schijns a desaparece, na Antiyas hopi hende tabata convenci cu Schijns lo a cay cu su avioneta den lama y a hoga.
Schijns tabata un piloto/ aviado, di un avioneta chikito di un aviado y un pasahero, tabata trata di un Pander EF 85 y tabata usa e avioneta aki pa hiba y trece personanan for di Aruba pa Corsou y vice a versa.
Diadomingo 15 di november 1931, Schijns semper contento a haci un buelo riba Willemstad, tirando biyetenan abou, tambe e la hiba algun persona keiro den su avioneta pa asina nan por a mira Corsou for di halto, cada un a haya chens di a disfruta di un bunita bista di Corsou for di halto.
Dialuna 16 di november 1931, Schijns lo mester a transporta e dama Elisabeth Everon pa Aruba y a keda di bay diamars bek Corsou.
Diamars den oranan di merdia gezaghebber di Aruba a informa Corsou cu den careda di 11’or y mey, Schijns lo a lanta buelo for di Aruba direccion Corsou. Gezaghebber di Aruba no a menciona cu si e tabata tin un pasahero abordo.
Normalmente cada biaha cu Schrijns haci un buelo di Corsou pa Aruba of visa versa, e gezaghebbernan y havenmeesternan tabata avisa otro, pa nan ta pendiente di su yegada. Algun biaha a yega di pasa cu e mensahenan ta drenta laat of no ta yega mes. Door cu Schrijns mes tin ora tabata sali laat of ta cambia su plannan.
Diamars den careda di 3’or di atardi e havenmeester na Corsou a cuminsa bira preocupa paso Schijns no a avisa cu e la yega Corsou. Mesora nan a check na Hato y a confirma cu Schijns no a yega Corsou. Mesora nan a manda un telegram pa Aruba pa mira si e aviado lo por a bira bay bek Aruba. Aruba mesora a contesta cu esaki no ta e caso.
Na Aruba nan a manda un mensahe pa Corsou cu Schijns a lanta buelo dialuna. Gezaghebber di Aruba e tempo ey mes a bay personalmente cu polis riba brommer pa busca den e area di San Nicolas, te cu e la pidi e tugboat di L.A.G.O. pa yudanan busca. E refineria di Aruba a manda su Tugboat pa busca rond den lama, esaki pa motibo cu algun testigo a mira Schijns pasa cu su avioneta hopi abou riba lama bay direccion di Corsou, pero nan a perde for di bista.
Señor Gauw na HATO a pidi un barco di guerra pa sali y yuda busca den e awanan entre Aruba y Corsou pasobra riba e barco nan tin lusnan bright, e barco a keda henter un dia y anochi ta busca, lastimamente sin resultado.
Tambe a manda un señal di S.O.S. pa tur barco cu tabata den e lama entre Aruba y Corsou pa yuda busca e aviado Schijns tur esaki sin resultado.
Nan tabata tin e fuerte sospecho cu Schijns su avioneta su motor lo a daña, e avioneta lo a cay den lama y Schijns lo a hoga.
E motibo pakiko nan a sospecha cu e motor lo por tabata tin fayo, pasobra diabierna e siman prome Schijns a conta hende cu e motor di su avioneta no tabata trahando bon y e mes a habri e motor for di otro. E sa cu su avioneta tabata tin mester di dos zuigers nobo y lo a bestelnan for di Hulanda caba. E la ripara cu nan no tabata bon mas y esaki a pone cu e motor no tabata tin e forsa mas manera prome.
Tambe a sali na cla, cu e dialuna merdia ey dos biaha e la trata na start e motor y e no kier a start. E tabata sa cu e avioneta no tabata dje bon ey y a conta cu e ultimo buelonan pa Aruba mester a bula algun meter riba lama. Probablemente Schijns a bula demasiado abou y lo a cay den lama y a hoga?? Un pregunta cu a keda sin contesta pa 90 aña
Schijns tabata un aviado yen di energia y cu tabata stima bula e avioneta aki. Schijns tabata tin tur e cualidadesnan pa e futuro mundo di aviacion, pero lamentabelmente e no a biba pa mira tur e desaroyonan cu a bin despues den e mundo di aviacion.
Den e tempo ey tabata tin un rumor cu tabata core rond cu Schijns no a cay den lama, e la hinca un escena den otro pa asina por a huy cu su amante pa un otro isla. Esaki tabata core rond cu nan a bay biba na un otro isla y nunca mas a scucha di nan.
Segun Sr. Herman Dekker cu a relata tur incidente den pasado cu avionetanan Hulandes. Den un relato cortico a conta cu rumornan tabata core rond cu Schijns tabata tin un relacion amoroso cu Elisabeth Everon y cu nan lo a huy for di Aruba cu e avioneta aki y bay biba na un otro isla. Nunca mas a tende algo di nan y ni e famia di Schijns na Hulanda no a bolbe tende di dje.
17.11.1931 PH-AFX Pander EF 80 38 Caraïbisch gebied
Tijdens een rondvlucht vanuit Curaçao verdwenen. Het verhaal gaat dat de bestuurder en zijn passagiere om het leven kwamen. In de West gaat echter óók het verhaal dat de hele verdwijning in scène was gezeten dat de bestuurder en zijn (gehuwde) geliefde elders nog lang en gelukkig(?)leefden. Er is naderhand niets meer van het stel vernomen, ook niet door familie in Nederland.
Bestuurder: G.E.J. Schijns(┼)(?)
Geliefde: mrs. Elisabeth Everon(┼)(?)
PH-AFX Pander EF 80 38 PH-AFX GEH Schijns /Amsterdam 09.05.31 2.050
Written off Caribbean 17.11.31


text:
Oranjestad – Ocho luna a pasa y Donald Angela(57) ta cla pa bay bek su cas y ta hunto cu su sernan stima.
Diaranson april 7 den oranan di merdia Donald conoci como Donny a bandona Stichting Eliezer Zorgboerderij La Posada cu ta un Programa pa adiccion di Alcohol y Droga.
Durante e ocho lunanan cu a transcuri Donny tawata bou supervision di e conocido Gino Frans un ex adicto y awor e ta un Drugsbestrijder. Frans ta liber di droga ya pa 24 aña, y durante e transcurso di aña a yuda masha hopi adicto mes mirando cu e a biba cu adiccion pa añanan largo.
Donald Angela ta liber awor di su adiccion y por drenta sociedad bek.
Den mayoria caso e persona cu ta luchando cu su adiccion mes mester kier ayudo y di e manera ey e ta logra y vence su adiccion.
Gino Frans manera nos a bisa anteriormente ta e persona indica y cu por yudabo.
Pa contact Gino Frans na Stichting Eliezer y zorgboerderij La Posada na Paradera 159
5613792.
Un bunita luga rondona pa naturalesa y varios animalnan y e trankilidad cu bo ta sinti ora bo ta unico.


text:
Miembronan di fraccion di POR a bishita Instituto Medico San Nicolas, Imsan, unda nan a haya un recorido door di e instalacionnan di e centro medico aki, cual tin instalacionnan top of the line. Alan Howell a expresa despues di e bishita aki cu “Imsan San Nicolas por conta cu tur sosten cu ami y fraccion di POR por duna den Parlamento pa nos tin un centro medico top of the line na San Nicolas”.
El a conta cu specialistanan medico ta haci varios operacion pa dia, entre otro, di wowo, mientras cu Imsan tin capacidad di haci cualkier operacion cu spoed si ta necesario. Tambe ta duna e cuido di radioterapia riba un nivel super modern y te hasta pashentnan den nos region ta bin Aruba pa haci nan operacion na Imsan.
Adicionalmente tin un seccion super specialisa y moderno di dialyse. Un seccion moderno cu ta prepara e instrumentonan pa haci operacion, Centrale Sterilisatie Afdeling, bou engargo di Eddie James.Finalisando Alan Howell a bisa cu e ta hopi proud pa mira con nos hendenan profesional y specialmente nos hendenan di pariba di brug ta haci un tremendo trabou den e Centro Medico aki, sin lubida Dr. Rajnherc cu ta e director.


text:
April 15, 2021
AUA Airport is ready to add the next chapter to its history:
Gateway 2030 phase 1A can now officially commence
ORANJESTAD – Aruba Airport Authority N.V. (AAA), is about to start its major redevelopment project “Gateway 2030” designed to address some of Queen Beatrix International Airport’s (AUA Airport) capacity constraints, customer experience, and sustainability. It was COVID that forced AUA Airport to start rethinking the execution mode of this ambitious project in the beginning of 2020.
AAA’s management under the supervision of the Supervisory Board decided to continue with the execution of and investment in the Gateway 2030 project, regardless the COVID crisis. The improvement of the vital airport infrastructure will be a long-term asset. The COVID crisis, being a hard hit for Aruba, will be a temporary phenomenon. However, it has been decided that in the execution a phased approach will be followed. A phased approach will help to better control and manage the execution and will give the opportunity to embed new insights in next phases during this multiyear project. Today, AAA publicly announces that the execution of the first phase will start, the so-called Gateway 2030 Phase 1A.
The Gateway Phase 1A will consist of:
To support the Aruban economy in the best possible way it has been decided to execute this phase 100% locally. This means that a project venture of five Aruban contractors will jointly execute this first phase of Gateway 2030. A project venture of Albo Aruba NV, Bohama Aruba NV, Arubaanse Wegenbouw Maatschappij (AWM), Croon Caribe and CHS Technical Contracting and Trading Company N.V. has been selected to do the job and will work under the name ABC Project Venture.
“Gateway 2030 Phase 1A will make use of the latest technology and innovation to ultimately benefit our passengers, making their journey much faster, seamless and hassle-free. The use of biometric and self-service equipment in the check-in hall, paired with a ‘best in class’ baggage handling system will provide significant efficiency gains to the airport operations, all while adhering to the highest levels of safety, security and sustainability.” said Mr. Shensly Tromp, AAA Director of Development & Technology
The objectives of Phase 1A include:
“During times of crisis it is essential that the government and companies continue to invest in the local economy. With the start of the Gateway 2030 project phase 1A, an investment of 140 million USD will be made, and it will generate more than 200 jobs which is much needed during these hard times. Despite the many challenges this project will continue, and Aruba will have one of the best airports in the region,” said Aruba’s Minister of Tourism Dangui Oduber.
“As well-established companies on Aruba we are very proud and grateful to be part of this project. Teamwork between AAA, our partners and many other involved stakeholders made it possible for us to be where we are today.
With the combined resources, local expertise and know-how of the ABC Project Venture partners, we can take on this challenging project. Not only will this project contribute to the continuity of our businesses, but will simultaneously create opportunities for many other subcontractors and suppliers and stimulate Aruba’s economy. With the realization of this project we will achieve another milestone on Aruba” said Gerco Rijkers representative of the ABC Project Venture.
Timeline for the Gateway 2030 Phase 1A will be a groundbreaking in June of 2021. The first milestone will be reached in February 2023 where the Baggage Handling Building will be completed. The second milestone will follow in August of that same year (2023) when the completion of the check-in hall and the civil works will be completed. The complete Phase 1A project is set to be handed over by the ABC project Venture to AUA Airport in July of 2024.
“In the end it all boils down to two of AAA’s strategic ambitions, namely contributing to the Aruban community and being the leading innovative airport in the Caribbean. Gateway 2030 Phase 1A with its economic spin off, a LEED Gold ambition and its state-of-the-art baggage handling system is a perfect example of how we give substance to these ambitions. The planning and designing phase is complete, it’s time to execute our ambitions. We are excited to make history together!” said AAA CEO Joost Meijs.
Papiamento
Aeropuerto di Aruba ta cla pa agrega e siguiente capitulo na su historia:
Fase 1A di Gateway 2030 por cuminsa oficialmente?
ORANJESTAD – Aruba Airport Authority N.V. (AAA), ta cla pa bai cuminsa cu su proyecto grandi di reconstruccion “Gateway 2030” diseña pa yuda cu e limitacionnan den capacidad, e experiencia di pasahero y e sostenibilidad cu Aeropuerto Internacional Reina Beatrix (Aeropuerto di Aruba) tin actualmente. COVID a forsa Aeropuerto di Aruba pa pensa di nobo riba e forma di ehecucion di e proyecto ambicioso aki na comienso di aña 2020.
Maneho di AAA bou di supervision di e Hunta di Supervision a dicidi di continua cu e ehecucion y inversion den Gateway 2030, aunke cu nos ta pasando den e crisis di COVID. E mehoracion di e infrastructura di aeropuerto lo duna su resultado pa un largo plaso. E crisis di COVID, aunke e ta un golpi fuerte pa Aruba, lo ta un fenomeno temporario. Mirando esaki, a dicidi cu e ehecucion di e proyecto lo bai den fase. Door di traha den fase lo yuda controla y maneha e ehecucion mihor y lo duna e oportunidad pa inlcui ideanan nobo den e siguiente fasenan di e proyecto cu lo dura varios aña. Awe, AAA ta anuncia publicamente cu e ehecucion di e prome fase lo cuminsa, e asina yama Fase 1A di Gateway 2030.
E Fase 1A di Gateway lo consisti di:
Pa duna apoyo na e economia di Aruba di e mihor forma a keda dicidi cu lo ehecuta e fase aki 100% localmente. Esaki ta nifica cu un “project venture” di 5 contratista Arubiano conhuntamente lo ehecuta e prome fase di Gateway 2030. E project venture consistiendo di Albo Aruba NV, Bohama Aruba NV, Arubaanse Wegenbouw Maatschappij (AWM), Croon Caribe y CHS Technical Contracting and Trading Company N.V. a keda selecta pa haci e trabou y lo traha hunto bou di e nomber “ABC Project Venture”.
“Gateway 2030 Fase 1A lo haci uso di e ultimo den tecnologia y inovacion pa na final beneficia nos pasaheronan, haciendo nan experiencia mas liher y sin causa stress. E uso di ekipo biometrico y “self-service” den e check-in hall, acompaña cu e mihor sistema di “baggage handling” lo brinda un eficiencia significante na e operacion di aeropuerto, mientras cu ta mantene su mes na e nivelnan mas halto di safety, seguridad y sostenibilidad,” asina Sr. Shensly Tromp, AAA su Director of Development & Technology a comenta.
E obhetivonan di Fase 1A ta inclui:
“Durante tempo di crisis e ta esencial pa Gobierno y companianan sigui inverti den e economia local. Cu e comienso di e Fase 1A di e proyecto Gateway 2030, un inversion di 140 miyon dollar lo wordo haci, y lo genera mas di 200 empleo cu ta hopi necesario durante e temponan dificil cu nos ta pasando aden. Obstante e diferente retonan, e proyecto aki lo continua y Aruba lo tin un di e mihor aeropuertonan den e region,” segun Aruba su Minister di Turismo Dangui Oduber.
“Como companianan bon estableci na Aruba, nos ta hopi orguyoso y agradecido pa ta parti di e proyecto aki. Teamwork entre AAA, nos partnernan y otro stakeholdernan envolvi a haci posibel pa nos ta unda nos ta para awe. Cu e recursonan combina, experticio local y conocemento di e partnernan di e ABC Project Venture, nos lo por ehecuta e proyecto aki. E proyecto aki no solamente lo contribui na e continuacion di nos negoshinan, pero na mes momento lo crea oportunidad pa varios otro “subcontractors” y “suppliers” y tambe lo stimula Aruba su economia. Cu e realisacion di e proyecto aki nos lo alcansa un otro milestone na Aruba” segun Gerco Rijkers representante di ABC Project Venture.
Segun e planning di Fase 1A di Gateway 2030, lo tin e groundbreaking na Juni di 2021. E prome milestone lo wordo alcansa na Februari 2023 ora e edificio di e Baggage Handling lo keda completa. E di dos milestone lo wordo alcansa na Augustus di e mesun aña (2023) ora e check-in hall keda cla y e trabounan civil tambe keda finalisa. Fase 1A completo lo wordo entrega door di ABC Project Venture na Aeropuerto di Aruba na Juli 2024.
“Na final di dia e meta ta sali for di 2 di AAA su ambicionnan strategico pa contribui na e comunidad di Aruba y pa ta e Aeropuerto mas inovativo den Caribe. Fase 1A di Gateway 2030 cu su “spin off” economico, e ambicion pa logra e certificacion LEED Gold y e sistema di baggage handling “state-of-the-art” ta un ehempel perfecto di con nos ta duna substancia na e ambicionnan aki. E fase di planificacion y diseño ta finalisa, awo ta momento pa ehecuta nos ambicionnan. Nos ta ansioso pa marca historia hunto!” segun CEO di AAA Joost Meijs.


text:
Pronóstiko di tempu pa Kòrsou i bisindario bálido te djadumingu mainta 06:00 o.l, 13 di mei 2018.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l, 13 di mei 2018.
Kompilá: djasabra 12 di mei 2018, 05:00 o.l. (09:00 UTC)
Tempu: Leve te parsialmente i generalmente seku.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:12 i ta baha 18:52 o.l.
Bientu: For di un direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo). Den anochi, e fluho lo ta ménos fuerte.
Situashon general: Un fluho di bientu moderá te fuerte lo prevalesé riba nos region pa e próksimo dianan.Mas aleu un áwaseru breve por forma durante oranan di mardugá i tempran den mainta.
Kondishon di laman: Moderá ku altura di ola entre 1 i 2 meter (3 pa 7 pia). E olanan di mas haltu lo ta riba laman grandi
Fenómeno spesial: Ningun.
Pèrspektiva te djaluna mainta: Shelu lo ta parsialmente nublá.
Meteorólogo: Figueroa
E próksimo boletin di tempu lo wòrdu publiká djasabra 11:00 o.l. (15:00 UTC).


text:
Den e programa aki nos ta trese un kobertura total di e kompania di aros konosi komo Antillean Rice Mills. Por mira e transporte di e aros pa e fabrika, tambe e prosesamentu di e produkto te final pa uso domestiko i exportashon.
Produkshon: Fundashon Históriko Kultural Boneriano
Durashon: 22 minüt
Fuhikubo ta presentá: un dokumentario di Antillean Rice Mills
Den e programa aki nos ta trese un kobertura total di e kompania di aros konosi komo Antillean Rice Mills. Por mira e transporte di e aros pa e fabrika, tambe e prosesamentu di e produkto te final pa uso domestiko i exportashon.


text:
Ta temporada di cuarentena y lama ta bin cu cambio cune. Sr. Rasmijn di Guarda Costa ta duna informacion di melding code 913 riba lama y con e proceso aki ta bay, tambe pa persona ta mas consciente ora di bay cu boto den lama.
Pa piscado e ta conoci pa nan con lama por traha, pero ta importante pa semper laga sa un miembro di nan famia unda nan ta bay pisca, esey ta den caso cu algo pasa, e ora ta mas facil pa por duna informacion pa Guarda Costa por actua di biaha.
Di e forma aki nan asistencia por bay mas lihe posibel y e proceso ta bay directo na nan cu e melding code 913, e por bay via polis tambe si yama na number 100. Pero ta importante si pa laga sa e famia cu area e piscado ta bay.
Por pasa den situacion cu persona ta bay leu di tera y ta perde comunicacion, y cu yamada no ta bay mas. E ta bisa cu e por varia depende di e situacion. Cu e melding code e ta bay na un 5 pa 6 miya di distancia, tambe ta importante cu nan tin e radio vhs pa tin contacto dibiaha cu Aruba su port.
Esey por haya contacto cu Aruba su port of radio na Curacao pa por obtene contacto. Sr. Rasmijn ta bisa cu mester tene na cuenta cu e biento y lama cu ta bruto durante temporada di cuaresma.
Ta pidi pa ta mas consciente den lama, a yega pasa den caso cu accident ta pasa, boto ta zink, e accident por varia y cu naturalesa por cambia e ora ta importante pa tin tur articulo di siguridad na prome luga.


text:
Tenshon na Atlanta debí ku hòmber di koló ta pèrdè bida na man di polis.
Atlanta - Situashon ta tenso den e siudat merikano Atlanta, despues ku otro hòmber di koló ta pèrdè su bida na man di polis. Djabièrnè anochi, polis a bin topa e hòmber riba e lugá di parker di un dje restorantnan Wendy’s. Despues ku el a tèst positivo riba alkohòl a resultá ku e hòmber tabata fuma i a sigui un fòrsageo ku polis, durante su aresto. For di imagennan di video a sali na kla ku e hòmber a kue e ‘taser’ di e agente polisial i trata na huí, riba kua polis a tira riba dje i el a pèrdè su biba.
E suseso a okashoná ku demostrantenan a subi kaya i a kuminsá eksihí retiro di e hefe di polis. Den un deklarashon, e gobernadó di Atlanta, Keisha Lance Bottoms a bisa : “Mi no ta haña ku e forma akí di violensia ku morto ta hustifiká i mi a pidi retiro imedianto di e agente”.
Ya pa dos siman kaba, tin protestanan fuerte na Atlanta, for di despues di morto di George Floyd.


text:
Oranjestad-“Si bo wak unda nos tabata na 2009, unda nos ta awe y unda nos kier yega, bo ta conclui cu e forma cu nos a traha hunto den ultimo cinco aña ta esun corecto. Ta poco pais na mundo a sobrevivi loke Aruba a pasa aden. Poco economia a cay cu 15% y dos biaha den tres aña., pa despues crece atrobe. Ta poco pais a logra pone asina hopi hende bek na trabou den asina poco tempo. Ta poco pais a logra salba e pensioen di tur nan pensionadonan y sigura esaki pa futuro, sin corta den e pensioen. Ta poco pais a logra tene e forsa di compra di esnan cu entrada mas abou, manera nos a haci. Ta poco pais a sigura inversionistanan un bon ganashi atrobe. Ta poco pais a logra inverti y cambia nan infrastructura asina hopi den asina poco tempo y duna miho oportunidad economico pa futuro. Nos a logra esaki hunto. Den dialogo continuo. Ta asina a logra cambia den forma structural hopi cos na beneficio di henter pueblo. No pa niun grupo chikito so. E meta di cuida otro y bay dilanti hunto a guia nos den esey. Wak di unda nos a bin y wak unda nos ta awe.” Asina Rene Herde, lider di e fraccion di AVP a declara den preparacion pa tratamento di presupuesto cu no ta trata di cifranan so. Pero tambe di e vision di unda kier hiba nos pais y con pa yega eynan.
E CAMINDA PADILANTI
E caminda cu nos a cana di 2009 te awe ta uno den union, cu metanan fiho nos dilanti pa sali di e crisis sin laga niun hende atras. Ta asina a logra tene e forsa di compra pa tur hende. Ta asina a logra revitalisa economia y crea cuponan di trabou nobo. Awor e reto nos dilanti ta pa sanea finansa di gobierno y sigura cu pa semper den futuro cu gobierno ta un estimulo pa nos pais y no un peso cu ta stroba, manera e tabata den pasado. Tur loke ta sosode awor aki den gobierno y den nos pais, tur e cambionan, tur tin un meta: sanea den forma structural economia y gobierno, tur su servicionan y tur su costonan, di tal forma cu e ta keda sano y un instrumento pa adelanto di henter nos pais. E caminda pa yega eynan ta atrobe di traha hunto, dialoga enbez di confronta, di duna y comparti enbez di exigi. E ta di pone metanan comun nos dilanti y traha hunto pa logra nan. Pasobra na final ta nos tur ta beneficia di nan. E caminda contrario ta di cada uno bay para riba su ‘strepi’, exigi loke ta bon pa bo so, exigi y nenga di contribui enbez di comparti peso di e cambionan. E ta lubida e metanan comun cu ta na interes di nos tur y cada uno bringa pa su mes. E perdedor semper lo ta e pais cu nos tur ta biba aden y ta responsabel pe. Rene Herde’: “Ta na cada uno di nos pa scohe cua caminda nos kier. E caminda di traha pa bienestar di nos pais y di nos tur, of esun cu cada uno ta briga pa su mes sin tene cuenta cu otro. Si nos a bringa otro enbez di sinta y dialoga cu otro, nos lo ta para mes malo of pio cu unda nos tabata na 2009. Si cada uno di nos bringa pa su mes sin tene cuenta cu otro of cu loke ta bon pa nos tur y duna di nos parti pa logra esaki, keremi, nos ta cay bek na e nivel di 2009. Tur loke nos a logra y tur e trabou duro lo ta envano. Esnan cu mas lo sufri ta esnan di menos recurso y cu menos oportunidad. Alcontrario, si nos sigui dialoga te yega na otro, nos lo sigui fortifica nos pais y sigura nos tur un miho bida aki na Aruba.” Asina Rene Herde’ a bisa papiando di e forma pa nos bay dilanti na Aruba. Durante di tratamento di presupuesto y di e maneho di nos pais, lo puntra cada partido pa scohe e caminda cu nan ta cana pa hiba nos pais dilanti. Pa e fraccion di AVP e caminda ta esun cu a saca nos di e abismo y pone nos riba e caminda cu nos ta awe. E caminda cu falta ta yen di buraco y piedra, pero hunto nos por logr’e segun e fraccion berde.


text:
Oranjestad-Mayoria di persona cu yega na Mary Joan Foundation (MJF) tin e mes un comentario: “Miho mi a yega aki mas prome. Lo mi a scapa mi mes hopi sufrimento.” MJF tin como tarea principal pa duna sosten na esnan diagnostica cu cancer na pecho. Servicio brinda ta completamente gratis, como tambe confidential. Esaki ta den forma di dos profesional esta un trahador social y un psicologo. Fundacion ta yuda na guia, informa y splica mas ariba preguntanan cu nos clientenan tin. Mas informacion y comprendemento un persona tin over di su malesa mas miho e por adapta na e trayectoria di biba cu cancer. E sosten aki no ta solamente pa e cliente pero tambe tin session cu e famia y esnan cu ta cuida e persona malo na cas.
MJF ta duna sosten den e sigiente manera:
Trahador Social
Psicologo
Therapia den grupo
Actividad caminda sosten di cliente pa cliente ta wordo promovi
Un di nos lemanan ta: “No enfrenta cancer di pecho bo so!” Mary Joan Foundation tey pa yuda bo. Enberdad e ta un momento hopi dificil ora wordo diagnostica pero e ayudo como tambe comprencion y atencion semper tey pa tur esnan cu yega serka nos fundacion.
E otro tarea di MJF ta informa y educa nos comunidad ariba e topico di cancer na pecho y saminacion propio. Educa y informa ariba sintomanan ta hopi importante. E ta yuda un persona reconoce cambio nan na e pecho na tempo. Mas trempran cancer di pecho wordo diagnostica mas chens di biba un persona tin. Sea alerto na cambio nan y siña conoce bo curpa. Detecta cancer di pecho na tempo por salba bo bida. MJF tin diferente foyeto di informacion y nos oficina semper ta habri pa brinda e servicionan menciona.
Pa mas informacion por tuma contacto cu nos na 588-9999 of pasa libermente na Sabana Blanco # 8. Tambe por sigui nos ariba Facebook: Mary Joan Foundation Aruba.


text:
ORANJESTAD,Aruba
Prome Minister Evelyn Wever-Croes:
Durante siman di celebracion di Dia di Betico Prome Minister ta bishita diferente scol
St.Rosa College na Oranjestad ta e scol na unda cu Prome Minister Evelyn Wever-Croes a haya su prome añanan di enseñasa escolar. Pa e motibo aki tambe diahuebs mainta, muchanan y docentenan di St.Rosa College a prepara un bunita bon bini na e mandatario principal di nos pais.
Prome Minister a wordo ricibi pa caranan alegre di tur mucha y un entusiasmo cu a wordo sinti di biaha na su yegada. Casi 200 alumno tawata para riba speelplaats cu nan bandera di Aruba den man na unda cu Cabesante di scol, Juffrouw Lai Ping a yama bon bini na Prome Minister. Despues a sigui cu e Himno di Aruba na unda tur mucha tawata duna e respet cu nos bandera merece.
Prome Minister a comparti e historia breve di e gran lider y estadista di nos pais, Gilberto François ‘Betico Croes’ enfatisando cu Aruba ta recorda e balentia di un luchador incansabel cu a logra nos Status Aparte riba su fecha natal, 25 di januari.
Prome Minister a enfatisa riba e tema di e aña aki: ‘Danki na Dje’. Danki na Betico, despues di lucha duro, entrante 1 di januari 1986, Aruba a logra Status Aparte. Betico a hiba un lucha sagrado pa nos libertad. Esaki ta nos ehempel pa sigui gara nos bandera y sigui lucha pa libertad di nos pueblo.
Esaki ta e dicho di Betico cu e muchanan mas tin graba den nan mente: “Si mi cay na caminda, gara e bandera y sigui cu e lucha”. Cu esaki, Prome Minister a laga atras un bunita mensahe pa cada mucha, pa nan no laga nada stroba e soño di nan curason pero traha duro semper pa logra nan meta. Cada un ta un Betico, sea mucha homber of mucha muhe, e importante ta pa sigui studia bon pa un dia logra nan meta.
Na final, un coro a presenta un cantica masha bunita y tur alumno di e scol a canta hunto lagando nan bos resona den melodia dushi.
Prome Minister a gradici St.Rosa College pa un bunita mainta y alabes a invita tur pa asisti na e Manifestacion Cultural diabierna awo, 24 di januari di 7:00 pa 10:30 PM na Plaza Libertador G.F. Betico Croes.


text:
Net 2 siman prome cu Roxana a haci 25 aña el a wordo confronta cu e malesa di cancer di pecho na 2010. Asina tambe el a bira e muher di mas jong (e tempo ey) na Aruba cu cancer di pecho registra. Roxana Effer tabata riba e portada di FOCUS di mei 2015 cu tabata un edicion dedica na Dia di Mama, unda el a conta cu loke tabata mas difícil p’e, cu e mester a enfrenta e malesa di cancer, ta ora cu su yiu grandi tabatin 4 aña y su cabeynan a cay. Su reaccion tabata asina inocente y incomprondibel y ta duro pa splica na e edad ey, kico tur ta pasando.
E di dos cancer a sali na e mesun pecho riba e cuero cu consecuencia cu mester a kita full e pecho banda links. Despues na 2016 atrobe Roxana a haye confronta un biaha mas cu cancer, y e biaha aki na su garganta, unda a saca 89 klier y gran parti di e musculonan di su nek. El a wordo opera aki mes cu Dr. Peterson y despues el a wordo manda Baranquilla, Colombia. Cu e intencion di haya bestraling y cuminsa di biaha cu chemo, pero a resulta cu e mester a bolbe wordo opera na Colombia y el a pasa casi 5 luna eynan. El a bay un tiki mas trankil paso ya Roxana tabata sa tur kico ta bin, pero e tabata un poco diferente paso cu garganta ta un otro proceso. E no por a drumi bon door cu e operacion tabata molestie y e mester a cana cu un drain na su nek durante un siman.
Hair & Makeup: ENVY by Clyde | Outfit: D Shop Aruba
Fotografo: Suhaila Alders | Localidad: FOCUS Studio
Roxana mester a bay tambe terapia pa nek, brasa y cara, paso ora el a wordo opera na Aruba mitar di su cara a bay den banda, esey tabata teribel p’e. Su wowo no tabata cera bon di un banda, su boca tambe e no por a hari drechi, pero despues el a siña kico tur e mester a haci cu su cara pa e logra haya un 90% bek. E distancia cu Roxana tabatin di su yiunan tabata dune mas forsa p’e recupera y bolbe Aruba. E ta gradici e tata di su yiunan y su ruman homber, cu a turna pa bay Colombia wak p’e. E ta gradici tambe su famia cu ta biba na Colombia, cu tabata bin turna tambe pa wak p’e y lanta su animo pa sigui.
“Como mama mi tin e temor pa mi yiunan no pasa den loke ami a pasa aden”
E bida di Roxana como mama ta keda un tarea dificil, pero no imposibel. Como hende muher tambe e ta haya dificil, den cierto etapa di bida, specialmente den su caso. Como mama e tin e temor pa su yiunan no pasa den loke el a pasa aden. Y como hende muher e ta sinti temor enorme, ora cu bo tin cu perde cierto parti di bo curpa y e sentimento mixto y temoroso. E tres caracteristicanan mas fuerte di Roxana como hende muher y mama: “Como mama mi ta streng y na mesun momento mi ta haci cos pret y mi ta hopi cariñoso y como hende muher mi ta flexibel, amoroso y un tiki mandona”. Na dos ocasion Roxana a sali den Revista FOCUS contando su experiencia como sobreviviente di cancer. El a haya hopi mensahe di hende muhernan cu tabata batayando cu e enfermedad, pidiendo conseho y palabranan di aliento.
Durante e añanan cu a pasa Roxana Effer a pone su mes pa haci tur loke e ta gusta. El a canta den gaita, modela y aña pasa el a competi pa Señora Carnaval, representando Infinity Carnaval Group. El a conta su storia tambe den programanan na radio y television, el a sali tambe riba e portada di revista Bacchanal y su potret ta grandi poni den Carnival Euphoria. Mientrastanto Roxana y su pareha a separa, sinembargo su bida ta sigui y ta feliz cu su yiunan. E ta sigui gradici Dios pa cada dia: “Dios no ta duna bo un cruz cu bo no por carga”.


text:
ORANJESTAD (AAN): Parlamentario Endy Croes ta lamenta masha hopi con 2 locutor kendenan a atraca caha di gobierno pa un suma di 8 miyon Florin bao di gabinete Eman I y gabinete Eman II, awe ta grita y haci tur sorto di boroto pa trece instabilidad politico den un isla cu asina tanto reto.
All Stories
ORANJESTAD (AAN): Diabierna mainta Parlamento a trata presupuesto 2021 y miembro di fraccion di AVP, Gerlien Croes, tambe a atende e reunion mescos cu tabata intencion di henter fraccion di AVP.
ORANJESTAD (AAN): Parlamentario Endy Croes ta lamenta masha hopi e hecho di e nivel cu Mike Eman ta hiba politica. No solamente Mike Eman pero tambe henter Fraccion di AVP.
ORANJESTAD (AAN): Parlamentario Endy Croes ta splica cu poco poco pero sigur Aruba ta recuperando.
Wendrick Cicilia ta kere cu tin di laga e deseo pa sirbi bienestar general prevalece riba bienestar partidario
ORANJESTAD (AAN): E hoben politico Wendrick Cicilia di AVP, a indica cu Aruba su sistema politico ta garantisa cu e bos di ciudadano nan worde representa y expresa den e instituto estatal mas eleva den nos Pais.
Pa expresion di e lider di MAS di “no a los su pit-bullnan ainda”...
MEP y RAIZ mester yega na un acuerdo di gobernacion den liñanan grandi - *Aworaki loke tin ta speculacion relaciona cu reparticion di carteranan
ORANJESTAD (AAN): E prome reunion publico relaciona cu tratamento di presupuesto 2021 a cuminsa cu un sabor amargo, segun Aquanette Gunn di Partido MAS.
ORANJESTAD (AAN) – Solangel Dinmohamed- Lacle, ken a participa como candidato riba lista di Partido MAS, a yama un conferencia di prensa pa duna su version, tocante loke a sosode cune, den seno di e partido.
ORANJESTAD (AAN): Parlamentario Endy Croes ta splica cu Aruba ta den fase di recuperacion despues cu mundo henter a wordo azota pa un crisis historico esta covid 19.


text:
Oranjestad-Dialuna mianta Minister Otmar Oduber tabatin un conferencia di prensa conhuntamente cu Jim Hepple di AHATA; Barbara Brown di AAA, Ronella Tjin Asjoe- Croes di ATA y Myrna Jansen di Ministerio di Turismo. Intencion di e conferencia tabata na prome lugar pa informa comunidad riba e recomendacionnan cu e Comite di RevPar a presenta.
E mandatario a recorda cu 12 di mei 2014 a establece un RevPar Committee, cual a bin despues di un encuentro cu tabatin na final di januari cu tur e stakeholders, gran mayoria di e gerentenan general di e hotelnan y tur esnan den e industria. Durante e encuentro aki a conversa riba e rumbo cu a encamina pa loke ta trata e ultimo añanan den cuadro di nos turismo.
Un di e puntonan cu a resalta ta e hecho cu a pone padilanti cu kier tin un crecemento di un averahe di 9% pa loke ta trata RevPar den e proximo 3-4 aña nos dilanti, algo cu a keda aproba dor di esnan presente.
Den e cuadro aki siman pasa e mandatario a ricibi for di e Comite di RevPar, cual miembronan ta esnan presente durante e conferencia di prensa cu Minister Oduber, cu excepcion di Andy Osbourne di ATSA cu no por tabata presente, un rapport cu diferente recomendacionnan.
Minister Otmar Oduber a indica cu continuamente Gobierno a bin ta den dialogo cu sector priva pa por logra e metanan cu a pone dilanti y kier sigui den e direccion aki. El a bisa cu proximamente ta bay papia riba maneho pa loke ta trata hotelnan, cantidad di camber, expansionnan cu lo tin den e proximo añanan nos dilanti. “Importante ta pa nos por keda concentra riba e calidad di turista, manera e cifranan te na e momentonan aki ta refleha”. Pesey e ta considera importante pa por haya e documento aki pa percura pa por traha hunto pa logra e meta pa por mehora Producto di Pais Aruba cu lo tin como consecuencia e crecemento averahe di 9% den RevPar, cual ta un indice cu por extrapola pa loke ta trata e gastonan di turista na Aruba.
Minister di Turismo a bisa cu e ta sumamente satisfecho cu e trabou cu a wordo haci unda cu cada un tin responsabilidad pa bay carga. Tin 3 punto di recomendacion presenta pa e comite. Ta papia aki di accionnan cu mester wordo tuma dor di hotelnan; accionnan cu mester wordo tuma dor di Gobierno y; accionnan cu mester wordo tuma dor di ATA y partnernan pa por logra atrae, mantene y engrandece e cantidad di bishitantenan cu un entrada mas halto.
E comite a reparti e tareanan y reponsabilidadnan pa cual a compromete cu otro den 3 fase. 1. Metanan cu kier logra den e proximo 6 lunanan; 2. Metanan cu por logra dentro di 1 ½ aña y ; 3. Metanan cu por wordo implementa dentro di 3 aña.
E partnernan ta compromete nan mes pa traha riba esaki y na final di dia ta di por tin un producto di un calidad hopi mas halto, tanto pa loke ta trata producto, pero tambe den servicio. Esaki mester conduci na logra e meta di crecemento promedio di 9% den RevPar, consecuencia automatico di dje ta cu e placa cu e turista ta gasta den economia di Pais Aruba lo ta na e nivelnan cu Gobierno a pone pa loke ta trata e proximo añanan nos dilanti.


text:
ORANJESTAD – Diaranson tabata un dia cu hopi movecion turistico pa nos centro di cuidad segun Minister di Turismo Sr. Dangui Oduber. Aruba ta ricibi un otro First Call di un mega crucero den e caso aki di Harmony of the Seas di Royal Caribbean Cruiselines. Conhuntamente cu e barconan crucero di Celebrity Reflection y Enchanted Princess tabata tin mas di 10 mil turista crucero diaranson riba Aruba.
Locual ta hopi positivo pa Aruba segun minister Oduber, ta cu den henter e ruta di e barco crucero, e porta di Oranjestad ta esun caminda mas ora (15 ora) e lo keda staciona. Esaki ta nifica cu e pasaheronan aki lo tin mas ora pa nan aporta na aruba su economia.
E barco aki por acapara 6687 pasahero, tin un total di 16 piso y ta midi 363 meter di largo. Tambe Harmony of the Seas ta nabega uzando 30 porciento di gas LNG cu ta hacie mas amical pa nos medio ambiente.


text:
Sivilisashon Inka
E sivilisashon Inka tabata e imperio pre-kolombiano mas grandi riba e kontinente merikano. E centro militar i administrativo tabata situá na kaminda awendia ta Cuzco, Peru. E sivilisashon Inka e nanse den e serunan di Peru un kaminda den e siglo 13 despues di kristu.
Di 1438 pa 1533 nan a usa varios metodo di konkista pa assimilisashon pa un region grandi di Sur Amérika den nan reino. Centrá ront di e serunan di Andes. Di Colombia na parti nort pa Chile na parti sur i Argentina na parti ost. Esaki a pasa na un manera komparabel ku e imperionan historiko di Oropa.
E lenga ofisial di e Inkanan tabata Quechua, aunke mas ku shen dialekto i variante lokal tabata papiá. Den nan lenga e Inkanan tabata referi na nan imperio na Tawantinsuyu ku kiermen E Kuater Regionan of E Kuater Provensianan Uní.
Den e imperio tabatatin varios religion lokal of Huaca pero tabata enkorigi e adoransia di Inti e dios di solo. E inkanan tabata konsidera nan rei, of Sapa Inca e yu di solo.


text:
WILLEMSTAD – 14 di yüni 2016 – Ofisina di Turismo di Kòrsou (CTB) ta anunsiá ku despues di un trayekto di evaluashon, Coridja Stars Productions a keda enkargá ku organisashon di e sertámen lokal i preparashon di nos representante pa e sertámen máksimo di beyesa Miss Universo.
E kontrato previo ku Coridja Stars Productions a terminá na fin di aña pasá pa kual motibu a habri e oportunidat pa asina tur organisashon ku ta kumpli ku e rekerimentunan por a apliká pa bini na remarke pa organisá e sertámen di Miss Kòrsou. Despues di un proseso di evaluashon Coridja Stars Productions a keda selekshoná pa ehekutá e sertámen Miss Kòrsou 2016 i 2017.
Ta fresku den nos memoria e gran papel ku nos Miss Kòrsou 2015, srta. Kanisha Sluis a hasi na Miss Universo 2015, ku apoyo di nos komunidat nos ta bai pa un biaha mas pone Kòrsou su nòmber den tòp.Sigui e página ofisial di facebook di Miss Universe Curaçao pa tur informashon i desaroyo.


text:
WILLEMSTAD – 23 di aprel 2018 – Resientemente e kompania di aviashon Divi Divi Air a kuminsá bula entre Kòrsou i Aruba. E inougurashon ofisial a bai den un ambiente masha ameno na Aeropuerto Internashonal Hato. Durante di e resepshon a hiba palabra, Minister di Tráfiko, Transporte i Planifikashon Urbano, Zita Jesus-Leito, Minister di Desaroyo Ekonómiko, Dr. Steven Martina, CEO di Divi Divi Air, sra. Germaine Richie-Durand i Director Marketing Air Service & Tourismdi Curaçao Airport Partners, sra. Peggy Croes.
Divi Divi Air ya a konsolidá su mes durante último añanan konektando Kòrsou i Boneiru. E ruta nobo aki lo aportá positivamente na e konekshon aéreo entre e islanan ABC. E buelonan lo ser efektuá tur dia ku un Twin Otter ku un kapasidat di 19 stul. Ministerio di Desaroyo Ekonómiko, Ministerio di Tráfiko, Transporte i Planifikashon Urbano, Ofisina di Turismo di Kòrsou (CTB), Curaçao Airport Partners (CAP) i Curaçao Hospitality and Tourism Association (CHATA) ta deseá Divi Divi Air tur klase di éksito ku e ruta nobo.


text:
Un paar di siman pasa e “handpicked” director nobo di Serlimar a cuminsa un trayecto pa salbaguardia supuestamente sobrevivencia di Serlimar. Un tarea cu obviamente lo ta casi imposibel door di e herencia devastador cu Otmar Oduber y su otro “handpicked” director a laga. E director no por haci un apelacion na gobierno, pasobra awor si no tin placa. Den un pasado reciente Otmar Oduber a presenta un plan na Parlamento pa haya mas placa pa Serlimar, pero su chantahe pa baha gobierno si e no haya su gana a fracasa, pa motibo di un parlamentaria cu a para firme y no a sucumbi pa reproche di su propio partido.
Ta obvio cu e director lo mester purba sea como sea pa haya un fondo pa por sigui garantisa funcionamento di Serlimar. Enbes di señala e culpabel principal, Otmar Oduber, e ta prefera di tira culpa riba e usuarionan cu NO a paga Serlimar! Nos tur sa cu e motibo pakico Serlimar ta den su “cataclutch” ta pa motibo di corupcion, fraude y super mal maneho cu a wordo dirigi y instrui dor di Otmar Oduber, sr. Davelaar y e Raad van Toezicht cu representacion di partidonan di gobierno y tambe di Atia.
Awe e director kier bin menasa pueblo cu un carta SIN firma. Pa colmo den e carta ta hasi mencion cu e cobransa ta a base di ley. Pregunta ta basa di cua ley ta mandando e “aanmaning” aki? Loke nos por a encontra ta dos Lbham. Uno di 1998, cu ta regla cuanto por cobra y pa nos sorpresa nos ta encontra un “Intrekkingsbesluit” di januari 2019! Cu otro palabra “meneer de handpicked directeur”, ta bo gobierno POREDmep mes a “trek” loke lo por a cobra “in”! Dicon no ta bay door di e file cu por saca afo exactamente na unda mester bay busca pa saca placa pa pone Serlimar draai manera mester ta? Tambe cuanto di tur e cobranza cu a sali, realmente ta toca Serlimar y cuanto ta di otro companianan priva?
Aparte cu tanto gobierno POREDmep como Raad van Toezicht ta e culpabelnan mayor di e desaster na Serlimar, e PARLAMENTO “NOBO” den su TOTALIDAD a faya den nan funcion como controlador. Nan tur, cada un a haya e file cu a wordo entrega na OM unda na placa chikito y cu tur e detayenan por a saca afo cu fraude y corupcion na gran escala a tuma lugar den e.o. e otorgamento di e proyecto di e incinerator chikito. Recientemente e presupuesto di DOW a wordo trata, y ni un SOLO pregunta riba esaki. Aki e proverbio hulandes a conta: “WIE ZWIJGT STEMT TOE”!!!
Despues nos ta tende e minister responsabel pa e cartera, cu su lider a laga atras pesta cu corupcion, ta “doodleuk” bin tira culpa riba COVID-19 cu e incinerator chikito no ta traha ainda!! Aki tambe ta conta: “wie zwijgt stemt toe”! For di dia 28 di december 2018 cu masha urgencia e sponsor di Otmar Oduber a wordo paga pa e incinerator chikito. Esaki tabata urgente paso loke cu un otro compania local ta haciendo cu e sludge ta un “crimen” contra nos pueblo!! Ironia di bida: cua compania keto bay ta cometiendo un crimen contra nos pueblo? Cu aprobacion di ken!!?? E mesun compania keto bay TA haciendo e trabou!!
Un pregunta, sin papia di e fraude y corupcion den e proyecto aki, tin placa den presupuesto di DOW pa opera esaki? Serlimar tin placa pa esaki? Corda ta un proyecto cu duracion di 5 aña, cu tin un gasto total di mas di 16 miyon florin. Y ni un solo pregunta ta wordo haci? Un proyecto di e magnitud asina por bai “bow man”?? Kom nou!!
Manera ya a wordo bisa cu tin varios hende na Serlimar ta wordo kita y ainda tin mas cu mester bay riba e altar di sacrificio pa caba di laba cabez di Otmar y su gang di bandido. E hecho aki ta prueba atrobe cu Caft tin razon cu a tuma hende pa loco, sin cu esaki ta presupuesta y ni ta necesario. Y esnan cu a “colabora” cu e acto penal aki no ta wordo poni responsabel? Pa colmo awor ta spanta e empleadonan cu lo bay manda Serlimar “failliet” pa despues tuma hende back den servicio. Ta varios yamada di empleadonan nos a ricibi. Un biaha mas nos mester constata cu maluso y hasta ABUSO ta wordo haci di situacion di e crisis causa door di COVID-19! Y mas tristo dor di gerencia riba instruccion di e gobierno POREDmep!
Pa colmo den tur e problema financiero di Serlimar pa colmo ta nombra “handpicked ” tambe un director financiero cu salario gordo y cu ta un familiar di un di e miembronan di RvT . Pakico esaki? Pa sconde cualkier documento cu e familiar aki por ta meti aden? Cu otro palabra fiesta ta sigui!!
Nos ta spera cu Parlamento un biaha mas NO sucumbi pa e presion pa pasa e cambio den e ley di Serlimar di 2005. E ley aki ta solamente pa placa drenta den Serlimar pa asina ey e placa bou mesa sigui lora manera tabata desea! Ban spera cu pronto Ministerio Publico pone man riba Otmar cu ta esun cu tin un denuncia oficial entrega den su contra y cu keto bay ta sigui “call the shots” den e gobierno POREDmep aki.
Partido UPP
Booshi Wever
7 di mei 2020


text: Diadomingo anochi a drenta informe di un accidente na Tanki Leendert 194B, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un chauffeur burachi lo a dal un cura di cas y kier a bandona e sitio. Locual a sosode ta cu e chauffeur burachi lo a perde control riba e auto y a bay dal riba e cura di un cas. E chauffeur aki despues di e accidente kier a reverse e auto pa bay for di e sitio pero no a logra ya cu e vehiculo tabata pega na e blokkinan benta abao den e cura. Polis a nota cu e chauffeur ta burachi y a detene. A solicita e vehiculo pa transporte di detenido pa asina transporte pa warda di Shaba.


text:
ORANJESTAD,Aruba
Den e siman cu a pasa, tabatin un reunion sumamente informativo den sala di Parlamento cu profesor Hans Den Doelder. El a bin cu parti di e ekipo cu ta trahando riba e Ley di Procedimento Penal nobo pa Aruba.
Parlamentario di fraccion di AVP Robert Candelaria ta considera e trabounan aki importante pa motibo cu aki ta trata un cambio legal pa Aruba, Corsow y Sint Maarten. Profesor Den Doelder y su ekipo di profesionalnan na Aruba, Corsou y Sint Maarten ta traha pa yega un ley penal cu lo mester wordo trata den e 3 Parlamentonan.
“Esaki ta algo cu sigur mi ta aplaudi, pa motibo cu mi ta convenci cu nos islanan mester colabora mas tanto cu ta posibel cu otro den combatimento di criminalidad. Ora cu nos leynan di Procedimento Penal, cu ta regla kico un polis, un fiscal y hues comisario por haci y kico e no por haci den cuadro di su trabou ta mescos riba tur e islanan, e ta haci colaboracion entre instancianan hudicial hopi mas facil.”
Den tempo di campaña, segun Candelaria, el a splica cu Aruba mester haci hopi mas esfuerso pa traha hunto cu e otro islanan Hulandes pa combati criminalidad. Mescos cu den e mundo medico esaki a cuminsa tuma luga entre e islanan, “nos como paisnan ruman, mester inventarisa con cada pais por inverti den cierto specialismo p’asina cu menos placa nos por comparti experticio cu otro na bienestar di nos siguridad. Tambe mi ta kere cu esaki lo yuda engrandece e imparcialidad y profesionalismo di nos cadena hudicial ora nos traha mas cerca cu otro. Nos cuerponan por comparti trahado, conocemento y experticio hopi mas facil cu otro, ora nos base legal ta identico of casi identico.”
E Ley di Procedimento Penal ta e ley cu ta regla e cuadronan con pa haci investigacion, y tambe e ta stipula e derecho- y obligacionnan di tur cu tin un rol den investigacion. E proposicion di ley nobo aki ta den su fase final pa por wordo trata. A cuminsa traha riba dje na aña 2013. Awor despues di hopi deliberacion y preparacion e ta casi cla pa wordo trata den Parlamento di Aruba. Corsou y Sint Maarten tambe ta casi cla pa e ley por wordo trata.
E ley aki originalmente ta data di aña 1914 y e version nobo ta encera hopi cambio, compara cu e ultimo biaha cu a revisa e ley na aña 1997.
Algun ehempel ta cu: E victima ta haya un rol central den un investigacion; a drecha e procedura pa compensacion pa e victima ora ta necesario; instancianan por haci uzo di tecnologia moderno den caso di por ehempel interogacion y tambe a regla miho con pa haci uzo di DNA den investigacion; a tene cuenta cu cambionan den hurisprudencia Europeo cu ta conta pa nos tambe; e duracion di detencion y prolongacion di detencion a cambia teniendo cuenta cu situacion moderno; a agrega un rol adicional pa e PG y Hof den caso cu ta investiga un mandatario.
E proposicion di ley ta hopi amplio. Prome cu trata e ley “mi kier manda palabra di aprecio pa tur esnan cu a traha duro riba e ley aki. Awor pronto nos Parlamento lo mester studia y trata e ley p’asina nos instancianan den nos cadena hudicial tin instrumentonan legal nobo y amplio cu na mes momento ta salvaguardia e derechonan di nos ciudadanonan den investigacion pa nos tin un Aruba y awor hasta un region mas safe y mas sigur.”
Den Doelder ta un profesor emerito na universidad Erasmus na Rotterdam, y ta profesor di ley na Universidad di Corsou y ta miembro suplente di Hof.


text:
ORANJESTAD,Aruba
Tin rumor circulando cu antisocialnan ta pasando na diferente cas. Nan ta identificando nan mes como funccionario di seccion di Gele Koorts en Muskieten Bestrijding pa por drenta den bo cas.
Teniendo na cuenta cu e rumor aki GKMB kier informa comunidad cu den e dianan aki nos no ta haci control na cas. Na e momentonan aki e populacion di sangura na nos isla ta relativamente abou. E casonan di control y fumigacion cu ta tuma luga ta sosode solamente riba peticion di e doño di e cas of propiedad despues cu e yama nos seccion.
Tambe ta importante pa remarca cu personal di GKMB semper ta cana uniforma y cu un badge di identificacion. Ta derecho di cada cuidadano pa puntra pa identificacion di e persona para na porta y si como cuidadano bo tin duda no habri bo porta. Pero yama nos servicio di GKMB na 5224200 pa nos por indentifica si aki ta trata di nos personal realmente of si ta trata di antisocialnan.


text:
Ultimo training pa Beach Tennis
Beach Tennis ta cla pa incia na Rosario
Ultimo entrenamento pa Beach tennis
Awe mainta y atardi e equipo di Beach tennis a hasi nan ultimo entrenamento aki na Rosario. Maud, Dominique, Sander y Aksel lo inica nan competencia manjan trempan.
Despues di nan ultimo entrenamento e atletanan a sinti nan mes bon y manjan ta cla pa start e competencia.
Aksel lo start prome den singles, sigi pa Sander y Maud tambe den singles y e ultimo pa mira accion den single ta Dominque.
Despues di esey lo hunga doubles den tanto dama como cabayero y lo finalisa atardi cu e Mix Double cu Aksel y Dominique.


text:
Kralendijk- Despues di kasi 3 siman di subida di kasonan aktivo na Boneiru, por fin pa awe tin un bahada level den e kantidat di kaso total di Covid na Boneiru.
Esaki ta wòrdu kousá dor di e echo ku tin mas hende ku a rekuperá (36) den komparashon ku e kantidat di kasonan nobo ku a keda registrá (27).
Ta di spera ku esaki ta e promé señal ku e kantidat di kaso total ta stabilisando, pero ta muchu trempan pa por bisa esaki.
Tèst
Gobièrnu ta sigui hasi un apelashon riba habitantenan pa tene nan mes na e reglanan di prevenshon i tambe di mèldu nan mes pa un tèst di Covid, asina ku nan ta sinti 1 òf mas síntoma. Ayera un total di 85 hende a pasa tèst, di kual 27 a resultá positivo. Tambe tin un viktima mas ku a fayesé pa motibu di Covid.
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
WILLEMSTAD- 24 aprel 2017– Ofisina di Turismo di Kòrsou (CTB) ta komprometé pa hasi estadia di kada bishitante na Kòrsou unu inolvidabel. Pa sigurá esaki 3 aña pasá CTB den kolaborashon ku Curaçao Innovation & Technology Institute (CITI) a introdusí un programa di sertifikashon pa industria di hospitalidat i turismo. E ophetivo di e programa aki ta pa promové i mantené kalidat di tur empresa ku ta operá den nos industria turístiko mediante un sistema di auditoria. Resientemente a tene un seremonia di sertifikashon di e programa spesialmente diseñá pa Small Hotels i apartamentunan ku ta ofresé estadia na turista. Tres aña pasá a auditá tambe algun operador di buseo ku aworakí ta pendiente pa keda re-audita.
CITI ta enkargá ku ehekushon di e ‘Sustainability Certification Program’ di CTB. Tur apartamentu ku ta keda di hür ku turista lo keda auditá kada 2 aña basá riba standardnan di kalidat rekonosé den nos merkado lokal i internashonalmente. Ku hopi satisfakshon por anunsiá ku 31 apartamentu i Small Hotels a keda auditá éksitosamente durante e promé tanda. Ta trata di e siguiente apartamentunan: Mondi Lodge, Ban Topa Apartments, Frangipani Apartments, Sun Reef Village on Sea, Résidence L’Orangerie, Bahia Apartments & Diving, Home Sweet Home Curaçao, Curaçao Rental Homes, Quint’s Travelodge, Rancho El Sobrino, Lilu Apartments, Dolphin Suites, Hotel ‘t Klooster, Landhuis Bona Vista, Mustique Suites, The Beach House Curaçao, Pietermaai Boutique Hotel, Academy Hotel, Bon Biní Seaside Resort, Curaçao Exclusief, Jan Kok Lodges, My Dream Apartments, Adonai Hotel Boutique, Hibiscus Beach House, PM78 Urban Oasis Curaçao, Hersher Studio’s & Apartments, Cecil Paradise Apartments, Acoya Hotel Suites & Villas, B&B Sombré di Kabana, Piscadera Seaview Apartments i Guesthouse Toni Kunchi.
Partisipashon na e programa di kalidat ta kompletamente boluntario. Ta nifiká ku kada apartamentu ku a registrá pa e programa ta konsiente di e importansia pa ofresé estadia di kalidat na nos bishitantenan. CTB ta felisitá tur apartamentu i Small Hotels ku a pasa e programa i ku awor ta sertifiká. Próksimamente CTB lo inisiá un di dos tanda di auditoria i ke motivá tur Small Hotels i apartamentu ku ta hür ku turista i ku ainda no a registrá pa hasi esaki via di audit@citi.cw òf via di telefòn 738-6299.